Тарбиявий ҳикоя | Azon.uz - Ахборот-таҳлилий портал\n12:00 10.06.2018 1956\nМусулмонлар халифаси Хорун ар-Рашид халқ ҳаётини ўрганиш учун фақирона кийиниб, мол бозорини айланиб юрса, бир ҚАССОБ бир қўйнинг баxосини сўрабди.\nСотувчи қассобга :\n-20 танга», дебди.\nҚассоб буни эшитиб:\n-Қўйингизнинг 14 кило гўшти 4,5 кило ёғи бор. Унинг нарxи 15 танга холос\nдебди ва қўйни олмай кетибди.\nХалифа навкарларидан бирига қўйни сотиб олишни, иккинчисига қассоб ортидан боришни буюрибди.\nБозордан қайтгач, ўша қўйни сўйишибди ва қассоб айтганидек, 14 кило гўшт ва 4,5 кило ёғ чиққанини кўришибди.\nҚассобни топиб келишибди ва унга яна икки қўчқорни кўрсатиб, қанча гўшт ва ёғ борлигини сўрашибди... Қўчқорлар сўйилганидан сўнг қассоб айтган ёғ-гўшт чиқибди.\nХалифа ҚОЙИЛ қолибди ҳамда ундан дунёвий ва ухравий илмлардан сўрабди... Афсус, қассобнинг калласи бу соҳада БЎМБЎШ эди.\nШунда халифа дебди:\n-Эй қассобзода! Наҳот ҳаётни фақат қассобчиликда деб тушунсанг? Қани сенда ватанга муҳаббат, халқингга муҳаббат? Наҳот ҳалол ва ҳаромнинг фарқига етмасанг!\n-Ушбу қассоб шунча зеҳни, шунча илми бўла туриб, ё дунёвий, ё ухравий илм олмагани ҳалол-ҳаром фарқига бормагани учун бошқаларга ибрат бўлсин деб, келгуси жума куни уни ДОРГА остираман.\nЭртаси куни халифа қабулига икки ёш йигитча кириб келибди. Халифа уларнинг хулқу-ахлоқини кўриб: "Фарзандинг бўлса, шундай бўлсин..", деб қўйибди.\nЙигитлар халифадан гапиришга изн сўрашибди ва рухсатдан сўнг дейишибди:\n-Эй Амирал муъминин! Аввало бизнинг бир қошиқ қонимиздан кечинг. Биз ЎЛИМГА ҲУКМ қилинган қассобнинг ўғилларимиз. Отамиздан сўралган саволларни биздан сўрасангиз.\nХалифа болаларни узоқ саволга тутиб, улардаги илм, етукликни сезиб, кучлироқ олим кишиларни чорлаб, илм мажлиси ўтказиб, болаларнинг зеҳни ва илмига қойил қолибди ва дебди:\n-Сизларга тасанно, лекин отангизга чиқарилган ҳукм ҳаммага маъқул келган ва кўпчиликка ибратдир.\n-Эй муҳтарам жамоа! Бола — лой, ота ва она — кулол эмасми? Бола онадан ўғри, қотил ёки алдоқчи бўлиб туғилмайди-ку.\nУни тарбияловчи ота-она ва ташқи муҳитдир. Отамизга чиқарган ҳукмни отамизга эмас, унинг отасига чиқариш керак эди. Отамиз ўзи илмсиз бўлса ҳам, бизни шунчалик илмли, маърифатли бўлишимизга шароит яратди... Отамиз ТАҲСИНга лойиқдир, — деди.\n-Эй вазир! Сен энди истеъфога чиқ. Шу бола менга вазир бўлсин.\nЭй жаллод..! Қассобни олиб кел, устига зарбоп тўн ёп, бу элга ибрат бўлсин. Чунки бизнинг келажагимиз фарзандларимиз. Бола тарбиялашдаги олийжаноблиги учун ҚАССОБ шунга лойиқдир. Қассобнинг отаси тирик бўлса, олиб келинг, ўлган бўлса, гўри устига ўттиз дарра уринг. Чунки шу қассоб ҳам ёшлигида ўта истеъдодли бўлган.\nОтаси эса унга қассобчиликдан бошқа нарсани ўргатмаган. - деб ҳукмни ўзгартирибди...\nМақолалар Ҳикоя Тарбия\n12:05 25.07.2019 1345\n12:00 23.07.2019 1509\n16:35 19.07.2019 1204\n09:44 18.07.2019 2096\n16:30 15.07.2019 2425\n16:54 13.07.2019 1436\n18:05 14.09.2019 5430\n07:00 12.09.2019 3276


Шоҳруҳ рэпер: “Исталган жанрда куйлай оламан” » Ўзбекистон янгиликлари – Zamin.uz\nШоҳруҳ рэпер: “Исталган жанрда куйлай оламан”\n01 март 2017, 22:05\nУнинг мухлислари кўп, санъатда ҳам ўз йўналишини топган. Ҳар ойда битта қўшиқ премьера қилмасада, мухлислари тилида у — Шоҳрух реппер. Ҳамма уни айнан реп йўналишида куйлагани учун танийди. Шоҳрух тез-тез интервью бермаса-да, ижтимоий сайтлардаги шахсий саҳифасида, ўзи билан боғлиқ барча маълумотларни ёзиб туришни канда қилмайди.\nБугун мухлисларнинг талаб ва таклифларни инобатга олган ҳолда у билан учрашдик. Самимий суҳбат жараёнида эса узоқ кутилган яккахон концерти, оиласи ва келажакдаги режалари ҳақида билиб олдик, деб ёзади Даракчи нашри.\n— Мухлисларингиз узоқ кутган концерт кунлари маълум бўлди. Тайёргарлик қандай кетяпти?\n— Концерт репертуари анчадан буён тайёрланиб, қўшиқлар ёзилиб қўйилган. Айни кунларда сценарий билан бандман лекин у ҳақда батафсил гапира олмайман. Бироқ томошабинларнинг кўнглига маъқул келадиган қўшиқлар, дуэтлар бўлиши кутиляпти.\n— Шу кунгача концертларингиз жонли ижрода ўтарди. Бу гал фонограммадан фойдаланяпсиз. Нега?\n— Аслида бу йилги концертда ҳам жонли ижрода куйлайман. Баннерлардаги "Фонограммадан фойдаланилади" деган ёзувга келсак, бунинг ўзига яраша сабаби бор. Яъни қонун бўйича концерт дастуридаги мусиқаларнинг биттаси бўлса-да, компьютерда ишланса, у фонограмма ҳисобланади ва баннерда ҳам ёзилади. Лекин қўшиқларни юз фоиз жонли ижрода куйламоқчиман.\n— Сиз куйлайдиган йўналиш ўзбек эстрадасида янгилик бўлди. Ўша пайтдаги мухлисларингиз бугунгача сақланиб қолганига ишонасизми?\n— Ҳа, албатта! Чунки инсон ёшлигидаги нарсаларни ҳеч қачон ёддан чиқармайди. Айниқса, ёшлиги билан боғлиқ мусиқани. Шундай экан, ўйлайманки, қўшиқларимнинг ўз тингловчилари бор ва уни келажакда ҳам эшитиб юришади.\n— Барибир рэп йўналиши бизда унча ривожланиб кетмади. Бунинг сабаби нимада деб ўйлайсиз?\n— Сабаби, рэп йўналишининг ўзига яраша қийин томонлари кўп. Нокамтарлик қилмоқчи эмасману, бироқ ҳамма хонанда ҳам уни ижро этолмайди. Шундай бўлса ҳам, реп ўқиш ёшлар орасида яхши ривожланган. Буни менга бўлган мурожаатлардан биламан. Кўпчилик ўзини синаб кўраяпти.\n— Бошқа йўналишда куйлашингизни тасаввур қилиш қийин. Чунки сизга репер “тамға”си қўйилган. Агар яхши таклиф тушса, бошқа йўналишларда ҳам куйлашингиз мумкинми?\n— Бу мен учун ҳеч қандай муаммо туғдирмайди. Агар ижодкорлардан яхши таклиф тушса, ўйлаб кўришим мумкин. Исталган жанрда куйлай олишимга ишонаман.\n— Мусиқий телеканалларда Шаҳзода билан куйлаган дуэтингизга кўзимиз тушди, у ерда қўшиқнинг сиз ижро этган жойи кесиб ташланган. Сабаби нимада деб ўйлайсиз?\n— Шаҳзода билан бирга куйлаган “Кет” қўшиғимиз тингловчилар томонидан яхши кутиб олинди. Аммо саволингизга аниқ жавоб бера олмайман, чунки негалигини ўзим ҳам билмайман. Яхшиси, бу савол билан ўша телеканал ижодкорларига мурожаат қилиш керак.\n— Келинг, энди фарзандларингиз ҳақида гаплашсак... Ўтган йили иккинчи бор ота бўлдингиз...\n— Ислом ўғлим туғилганда ота бўлганимдан хурсанд бўлиб қувончдан еттинчи осонда учгандим. Лекин қиз болага ота бўлиш бошқача экан. Кўнглимдан кечган ширин туйғуларимни сўз билан изоҳлаб беролмайман. Қизим Лейла ҳақида тўлиб-тошиб гапиргим келади. У ҳар куни ўзгариб, ҳар соатда янги қилиқлари билан бизни хурсанд этаяпти.\n— Ўғлингиз янги меҳмонни қандай қабул қилди? Ота-онасини "рашк" қилмадими?\n— Ислом эндигина икки ёшда. Ҳали кўп нарсани тушунмайди. Шунинг учун бўлса керак, жуда "рашкчи". Агар Лейла билан кўпроқ овора бўлиб қолсак, катталарнинг эътиборини ўзига тортишга ҳаракат қилади. Лекин шундай бўлса ҳам, ака эканини сезади деб ўйлайман. Вақти-вақти билан синглисининг ёнига келиб, уни ўпиб, қучоқлаб кетади.\n— Исломнинг инстаграмда ўзингиз юргизадиган шахсий профили бор. Қизингизнинг суратларини ҳам ижтимоий тармоққа қўйганмисиз?\n— Йўқ. Лейла учун инстаграмда саҳифа очмайман. Сабаби, қиз бола иложи борича бегона кўзлардан узоқроқда тургани яхши.\n— Ўғлингиз қўшиқларингизни тинглайдими? Клипларингизни кўрганда қандай ҳолатга тушади?\n— У ҳали кичкина. Шу сабаб ундан бирор бир баҳо кутмайман. Фақат телевизорда кўрганда “дада”, деб қўяди, холос.\n— У билан кўп вақт ўтказишингизни биламиз. Кўпроқ нималар билан шуғулланасизлар?\n— Бўш вақтим бўлди дегунча, фарзандларим билан гаплашишга ҳаракат қиламан. Чунки иш ҳеч қачон тугамайди. Болаларимнинг болалиги эса кўз олдимдан кинотасмадек ўтиб кетишини истамайман. Улар билан бирга завқланаман, ўйинларида бирга болага айланиб ўйнайман. Қизиқишларининг ҳар бирини эътибор билан кузатаман. Келажакда ҳам уларнинг ҳар бир фикрига ҳурмат билан муносабатда бўлишни ният қилганман.\n— Шоҳрух, ҳаётингизнинг қайси даврига қайтиб қолишни истардингиз?\n— Инсон ўтган кунини унутмаслиги керак. Аммо мен келажакка қараб интиладиган инсонман. Айни вақтдаги ҳолатимдан мамнун бўлганим учун ҳам ўтган кунимга қайтишни истамасдим.\n— Ўзингиз томоша қилган қайси фильмни бошқаларга ҳам тавсия қиласиз?\n— Машҳур актёр Уилл Смит бош ролни ижро этган "Бахт ортидан қувиб" фильмини тавсия этаман. Воқеалари ҳаётий ва томошабинларни олдинга интилишга, яхшилик умидига чорловчи картина.\n— Эркак биров билан сирлашиши жуда қийин, дейишади...\n— Мен ҳам ичимдагини бировга айтавермайман. Айниқса, жиддийроқ сир бўлса, уни ўзимдан бошқага ишонмайман. "Ўзингдан бошқа одам билган сир — сир эмас", деган гап тўғри.\n— Ёшлар интернетга қарам бўлиб қолмаслиги учун нима қилиш керак деб ўйлайсиз?\n— Ҳозир технология асри бўлганлиги учун бу одатий ҳолга айланиб улгурган. Агар инсон интернетдан керакли нарсалар учун фойдаланса, унинг ёмон томонини йўқ.\n— Ўзингизни бошқаларга ўрнак бўла оладиган инсон деб ўйлайсизми?\n— Аслида ҳар бир инсонда ўрнак олиш мумкин бўлган жиҳатлар бўлади. Мен ўзимнинг гапирган гапимга жавоб бера олиш одатим бошқаларда ҳам бўлишини истардим.\n— Болаликда қайси мультфильмдаги образ сиз учун қаҳрамон эди?\n— "Қора плащ" мультфильмидаги ўрдак.\nЯнгиликлар » Маданият » Шоҳруҳ рэпер: “Исталган жанрда куйлай оламан”\n15:33 Машҳур рэпер Кевин Гейтс ҳаж зиёратини кўзида ёш билан амалга оширди


Сора Эшонтўраева СССР халқ артистими ёки Халқ артисти?\n26 июн 2022, Тошкент вақти: 15:38\nЗикрилло Ишонч Ўзбекистон Республикаси Мустақиллигининг 13 йиллиги муносабати билан мамлакат Президенти Ислом Каримов фармонига биноан марҳум илм-фан, адабиёт ва санъат арбобларидан бир нечаси олий мукофотлар билан тақдирланди.\nМукофотланганлар орасида шоир Ҳамид Олимжон, артистлар Наби Раҳимов, Сора Эшонтўраева, артист ва бастакор Муҳаммаджон Мирзаев бор.\nУшбу марҳум санъаткорлар орасида шўролар даврида катта мукофот ва унвонларга сазовор бўлганлар бор. Масалан, Сора Эшонтўраева СССР халқ артисти унвонига эга эди.\nКузатувчиларнинг фикрича, марҳум арбоблар мустақилликдан сўнг шўролар даврида қўлга киритган унвон ва мукофотларидан маҳрум этилган. Бу унвон ва мукофотлар ҳақида Ўзбекистон матбуотида ҳам, адабиётларда ҳам тилга олинмайди.\n“Ўзбекистон Миллий энцеклопедияси” таҳририяти ходими Султон Холназаровнинг сўзларига қараганда, шўролар даврида турли мукофотларга сазовор бўлган марҳум санъаткор, олим ва шоиру ёзувчиларнинг умуминсоният, хусусан, Ўзбекистон маданиятига қўшган ҳиссасини яна бир бор эътироф этиш мақсадида улар тақдирланмоқда.\nАдабиётшунос олим Наим Каримовнинг айтишича, бу арбобларнинг ижодларидан кўз юммаслик керак. Зеро, улар халққа хизмат қилган. Уларни мустабид тузумга хизмат этганликда айблаш эса бу шахслар хизматига туҳмат қилишдир.\nС.Холназаровнинг таъкидлашича, мафкура ҳозирги шароит билангина ҳисоблашиши назарга олинса, шўролар даврида берилган унвон ва мукофотлар моддий ва маънавий жиҳатдан эътиборга молик бўлмай қолди. Масалан, СССР халқ артисти унвони бугунги кунда ҳеч қандай ҳуқуқий мақомга эга эмас. Энцеклопедияда ҳам бу унвон “Халқ артисти” тарзида келтирилган. Шўролар давридаги унвон ва мукофотлар тўғрисида ҳам Миллий энцеклопедияда бирорта сўз айтилмаган.\nН.Каримов шўролар давридаги бу унвон ва мукофотлар тарихий воқеълик сифатида унутилмаслиги тарафдори эканини маълум қилди.\n“Бу даврда шахслар қандай унвон ва мукофот олган бўлса, уни айтиш, ёзиш керак. Чунки улар буни ўз меҳнати ва ҳурмати эвазига қўлга киритган”, деди олим.


Ёсир Арофат оламдан ўтди | www.ziyouz.uz\nБош саҳифа ЯнгиликларЁсир Арофат оламдан ўтди\nҲафта давомида ОАВ ва халқаро жамоатчилик эътибори Фаластин раҳбари Ёсир Арофат саломатлиги билан боғлиқ ҳодисаларга қаратилди. 29 октябр куни Арофат саломатлиги ёмонлашгани сабабли Париждаги ҳарбий касалхонага ётқизилган эди. Кунлар ўтиши билан унинг аҳволи оғирлашиб борди. У бир неча кун давомида реанимацияда беҳуш ётди. Оммавий ахборот воситаларида Арофат ҳақида бир-бирига қарама-қарши бўлган хабарлар тарқатди.\nВазият билан бевосита танишиш учун ҳафтанинг душанба кунида Ёсир Арофатдан хабар олиш мақсадида Фаластин маъмурияти Бош вазири Аҳмад Қурай, Фаластин озодлик ташкилоти Бош котиби Маҳмуд Аббос, Ташқи ишлар вазири Набил Шаат ва Парламент раиси Рути Фати Парижга боргандилар. Сешанба куни Фаластин маъмурияти делегациясига реанимация хонасига кириб, Ёсир Арофатнинг ҳолидан хабар олишга рухсат берилди.\nЁсир Арофатни кўриб чиққанидан кейин Фаластин озодлик ташкилоти Бош котиби Маҳмуд Аббос Фаластин раҳбарининг аҳволи «ўта жиддий» эканини маълум қилганди. Париждаги меҳмонхоналарнинг бирида бўлиб ўтган матбуот конференцияда Фаластин Ташқи ишлар вазири Набил Шаат ўшанда Арофат оламдан ўтмаганини, унинг юраги, ўпкаси ва бош-қа аъзолари ишлаётганини, аммо унинг миясига қон қуйилганини маълум қилганди. Фаластин расмийси Арофат саратон касаллигига чалинмаганини айтганди.\nФаластин мухторияти раҳбари, Фаластин озодлик ҳаракатининг машҳур етакчиси Ёсир Арофат 75 ёшида Франция пойтахти яқинидаги ҳарбий касалхонада оламдан ўтди.\nАрофат Рамаллоҳда дафн этилади. Фаластин халқи мустақиллик ва озодлик учун курашган етакчиси билан видолашмоқда. Лекин шуни алоҳида таъкидлаш керакки, Фаластин раҳбари Ёсир Арофат мураккаб сиёсий мерос қолдирди.\nУ ўз ҳаётини мустақил Фаластин давлатини барпо этишга бағишлади. Ёсир Арофатнинг асл исми Муҳаммад Абдул-Рауф Арофат Асқудва ал-Ҳуссайний бўлиб, у 1929 йилда туғилган. Кўплар Арофатни Мисрда туғилган деса, айримлар Қуддус ёки Ғазо минтақасини тилга олади. Болалигиданоқ Арофат Ёсир исми билан танилган. Фаластинликлар эса, уни Абу Умар деб аташади.\nУ 17 ёшга кирмай туриб, Коҳирадан Фаластинга ғайриқонуний равишда қурол-аслаҳа олиб ўта бошлагани ҳақида маълумотлар бор. Ўша даврда фаластинликлар Британия ва яҳудийларга қарши курашаётган эди. 50-йилларда, яъни талабалик даврида ҳам Ёсир Арофат шу фаолиятни давом эттирди. У инженер дипломини қўлга олганидан сўнг ҳам Мисрдан Исроилга қурол олиб ўтиш билан шуғулланганди.\n1958 йилда Арофат бир гуруҳ сафдошлари билан «Фатҳ» гуруҳига асос солади. 60-йиллар ўрталарида эса, Фаластин Озодлик ташкилотини тузади. Ҳар иккала тузилма Исроилга ҳужумлар уюштириш билан шуғулланган. Кўп ўтмай «Фатҳ» Фаластиндаги энг қудратли ташкилотга айланади. Айни вақтда Фаластин озодлик ташкилотининг нуфузи шу қадар ортади-ки, Исроил ҳукумати уни Фаластин халқининг расмий ва рамзий вакили сифатида эътироф этади. Арофат эса, ташкилотнинг ижроия қўмитаси раҳбари этиб тайинланади.\nИсроил ва уни қўллаб-қувватлаган АҚШ қаторида халқаро ҳамжамиятнинг айрим бошқа аъзолари ҳам Арофатни террорчи деб айблайди. Шундай бўлишига қарамасдан 1988 йилда у БМТда чиқиш қилиб, террорчиликни расман қоралаганди ва ўз позициясини айтганди.\n90-йилларга келиб Исроил ва Фаластин муносабатлари анча яхшиланган эди. 1994 йилга келиб эса, Арофат Исроил раҳбари Итсхак Рабин ва ташқи ишлар вазири Шимон Перес билан биргаликда Нобел Тинчлик мукофоти билан тақдирланганди.\n1996 йилда Арофат Фаластин мухторияти президенти этиб сайланади. Кейинги йилларга келиб Исроил-Фаластин муносабатлари яна кескинлашади ва натижада 2002 йилда АҚШ Президенти Жорж Буш фаластинликлар янги раҳбарни сайлаши керак, деб таъкидлаганди.\nИсроил ҳукумати буйруғи билан, Исроил танклари Арофатнинг Иордан дарёсининг ғарбий соҳилидаги Рамаллоҳ шаҳрида жойлашган қароргоҳини қуршовга олди ва ўша вақтдан то Париж касалхонасига ётқизилгунича Фаластин президенти уй қамоғида сақланган эди.\nШерзод АҲМАТОВ тайёрлади\n← Аввалги Аввалги Америка сайловдан кейин\nКейинги → Кейинги: Қўлда қурол тутган… муҳандис


Қашқирга ем бўлган муаллим - Ishonch.uz\nБош саҳифа Ўзбекистон Қашқирга ем бўлган муаллим\nҚашқирга ем бўлган муаллим\nёҳуд “Устозга эҳтиром” ҳайкали ҳақида ҳикоя\nЭлликқалъа тумани ҳокими Сейдамет Авезов туман марказидаги “Устозга эҳтиром” эсдалиги пойига гулчамбар қўйди. Ушбу муаллим аёл ҳурматига ўрнатилган эсдалик Ўзбекистонда ягонадир ва унинг яратилиш тарихи ғоят таъсирлидир.\n2001 йилда “Бўстон”да марҳум хонанда Отажон Худойшукуровнинг ижодига бағишланган катта тадбир ўтказилади. Унга Абдулла Орипов, Эркин Воҳидов, Омон Матчон, Усмон Азим, Муҳаммад Юсуф, Матназар Абдулҳаким, Ошиқ Эркин каби ижодкорлар ташриф буюришади. Шоирлар кетма-кет гўзал шеърлари билан залга йиғилганларни ҳушнуд қиларди. Бир вақтда шеър ўқиш навбати хоразмлик шоир Матназар Абдулҳакимга етиб келади.\nШоир минбарга чиқиб бироз ўйланиб туради-да, биринчи ўқитувчимга бағишланган шеъримни айтиб бермоқчиман, дейди.\nУ “Дарсдан сўнг” номли шеърини ўқиган пайтида залда йиғламаган биронта киши қолмайди. Шеър таъсиридан ҳамманинг юраклари ларзага келган эди.\nШеърнинг қисқача мазмуни қуйдагича:\nВоқеа олис қишлоқларнинг бирида юз берган. Битта муаллима узоқ қир ошиб, мактабга қатнаб, болаларга дарс ўтар эди. Бир куни у ўқувчиларга иншо ёздиради. Бутун синфдан 7 нафар ўқувчи иншо ёзмай қолади. Муаллима уларга аччиқланиб, эртага албатта ёзиб келинг, бугун сизларга кечирим бераман, деб койийди. Қолган ўқувчиларнинг дафтарларини йиғиб, қўлтиқлаб уйига қайтмоқчи бўлади. Қараса, кун кеч бўлиб қолибти. Ҳар куни келиб олиб кетадиган эри эса бугун келмаган. Ҳамкасмблари “бугунча бизникида қолинг, кун кеч бўлиб кетди” деб қистаса ҳам у йўлга чиқади. Йўлда кетаётиб миясига турли ўйлар келади: нимага эри келмади экан-а? Кўнгли совудими экан, деб ваҳимага тушди. Ёки уғлим хасталаниб қолдимикан? Ундан баттар юрагини ваҳима босади.\nНима бўлса ҳам уйга тезроқ етай деб, ўнқирми, чўнқирми, ўрми, қирми, қарамасдан шошилиб кетар эди.\nБир пастда изига бир қора эргашиб келаётгандай туюлади.\nНе кўз билан кўрсин-ки, изига оч қашқир тушган экан. Эсига қашқирнинг оловдан қўрқиши келади ва қўлтиқлаб келаётган дафтарларни ёқа бошлайди. Дафтарни ёққанда қашқир ҳам тўхтайди. Ўзи ҳам юрагини босиб олади.\nОвулга етай деб қолганда муаллимда дафтар тугайди, қашқирда эса тоқат…\nАгар шу куни 7 нафар ўқитувчи иншони ёзиб топширганда эди, муаллим омон қолармиди.\nЭртасига муаллимнинг жонозасида бутун халқ йиғлайди, ҳаммадан баттар етти нафар ўқувчи, жумладан улардан бири шеърдаги лирик қаҳрамон ҳам ўкириб йиғлайди.\nТадбирда ўқилган ушбу шеърдан шу пайтдаги туман ҳокими Неъматулла Худайбергенов ҳам жуда таъсирланади ва муаллимага ҳайкал ўрнатиш ғоясини илгари суради.\nШундай қилиб, 2003 йилда “Устозга эҳтиром” ҳайкали дунёга келган эди.\nҚуйида Матназар АБДУЛҲАКИМнинг шу машҳур шеърини эътиборингизга ҳавола қилмоқдамиз.\nАйтганча, шоир шеърида шу воқеадан кейин сермаҳсул ёзувчига айланганини таъкидлаган:\n… Сен йўл бўйи ёқиб ташлаб кетавер\nҚашқирлар қўрққувчи китобларимни…\nАввалги саҳифаТуркия Неолит даври меросини TAŞ TEPELER орқали ёритиб беради\nКейинги мақолаОзарбайжон таомлари бўйича мастер-класс бўлиб ўтди


АҚШ ва террористик “Толибон” вакиллари яна учрашувга тайёрланишаётган пайтда, “Толибон” тинч аҳолидан 2 кишини ўлдириб, 12 нафарини гаровга олибди. Шавкат Мирзиё қани? - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n01:08 - АҚШ ва террористик “Толибон” вакиллари яна учрашувга тайёрланишаётган пайтда, “Толибон” тинч аҳолидан 2 кишини ўлдириб, 12 нафарини гаровга олибди. Шавкат Мирзиё қани?\nАфғонистонда инглиз тилида эшиттиришлар олиб борадиган "Ariana News“ телеканалининг сайтидаги хабарларга кўра, АҚШнинг Афғонистон бўйича махсус вакили Залмай Халилзод “Толибон” вакиллари янги учрашувга тайёрланишаётганини айтибди. Бундай учрашувларнинг охиргиси 2018 йил 20 декабрда Бирлашган Араб Амирликларининг пойтахти Абу-Дабида ҳеч бир натитжасиз битган эди. "Ariana News“ телеканалида қандайдир эксперларга асосланиб, янги учрашув ижобий натижаларга олиб бориши мумкинлиги айтилган.\n”Ҳаракат” кўп марта такрорлаганидек, “Толибон” каби террористик ташкилотларнинг мақсади – нафақат Афғонистонда, балки, бутун Ислом дунёсида мусулмонлар Шариат қонунлари билан яшашига эришишдир. Шариатга кўра эса, мусулмон эркаклар кўп хотинли бўлишга ҳақлари бор, майда ўғриларнинг кафти кесилиши, каттароқ жиноят қилганлар тош бўрон қилиб ўлдирилиши керак. Бундан ҳам муҳими, давлат исломий бўлиши, исломий давлатлар Халифаликка бирлашиши, келажакда бутун инсоният Ислом динига ўтиши керак.\nАҚШ ва Афғонистондаги ҳокимият буларни мутлақо қабул қилолмайди ва қабул қилмайди. Шундай экан, Афғонистондаги урушни сиёсий йўллар билан тўхтатиб бўлмайди. Бундай мақсадга эришининг ягона йўли, “Бирлик” Партияси ва унинг жарчиси бўлган “Ҳаракат” Агентлиги йиллардан бери айтиб келаётганидек, Ислом динида фундаментал ислоҳотлар ўтказиш ва Ислом дини дунёвийлик/секуляризм принципини тан олишига эришишдир. Ана ўшанда ислом терроризми ўз-ўзидан йўқ бўлади.\nТабиий, ҳозирги “Толибон” дунёвийлик/секуляризм принципини ҳеч қачон қабул қилмайди. Тўғри, вақти келиб Ислом дини шундай қилишга мажбур бўлади. Аммо, унгача ҳали кўп одам ислом терроризмининг қурбони бўлади. Ислом уламолари шу ҳақиқиқатни қанча тез тушунсалар, шунча яхши бўлади.\n“Бирлик” ва “Ҳаракат” ҳақлигини "Ariana News“ телеканалининг бошқа бир хабаридан тушуниш мумкин. Бу хабарда айтилишича, кеча “Толибон” жангарилари Афғонистоннинг ғарбидаги Фараҳ вилоятида вилоят марказига кетаётган 14 кишига ҳужум қилиб, уларнинг 2 нафарини ўлдиришибди, 12 нафарини ўғирлаб кетишибди. Тахмин қилиш мумкинки, уларни қандайдир мақсад йўлида гаровга олишган.\nШундай “Толибон” билан музокаралар олиб бориш ҳақида ўйлаётганлар устидан фақат кулиш мумкин. Авваламбор, террористлар билан музокаралар олиб бориш таклифини биринчи бўлиб ўртага отган Ўзбекистон Президенти Шавкат Мирзиё устидан кулишимиз керак ва кулмоқдамиз.\nРасм "Ariana News“ телеканалининг сайтидан олинди.


Мия саратонини даволашда самарали янги усул топилди\n11:34 / 16.05.2016\nИлғор тадқиқотлар Халқаро мактаби мутахассислари мия саратони тажовузкор ўсмаларидан бири – глиобластомани даволашда самарали ёрдам берувчи ген терапияси усулини ишлаб чиқди. Тадқиқот натижалари Oncotarget тиббиёт нашрида чоп этилган. Бу ҳақда SISSA сайтига асосланиб, РИА Новости хабар қилди.\nДаволашнинг асосий калити бўлиб Emx2 номи билан машҳур ген хизмат қилади. У глиал ҳужайралардан бири – астроцитлар ўсишини эмбрионал давридаёқ бартараф этишга жавоб беради.\nТажрибалар шуни кўрсатди-ки, Emx2 генини фаоллаштириш саратон ҳужайралари ўсишига самарали тўсқинлик қила олади, чунки ген олтита турли нуқталарда метаболизм жараёни бузилишига ёрдам беради.\nСаратоннинг ўсма ривожланишини сусайтирувчи терапияга чидамлилиги зарарли ҳужайралар даволанишга қаршилик кўрсатиш учун фойдаланадиган кўп сонли айланиб ўтиш йўллари билан изоҳланади. Emx2 гени таъсир этганда эса глиобластоманинг ривожланиши амри маҳол.\nОлимлар ушбу янгилик саратон ўсмаларининг зарарли турларига қарши курашда қўл келишига ишонч билдиришган.


23:18 Мухаммад Содик | Коран\n← 23:17 Мухаммад Содик\n23:19 Мухаммад Содик →\n23:18 Мухаммад Содик\nБиз осмондан ўлчов ила сув тушириб, уни ерга жойлаштирдик. Албатта, Биз уни кетказишга ҳам қодирдирмиз. [i]\nОсмондан ўлчов ила сув тушириб, уни ерда қарорлаштириш ҳам Аллоҳ таолонинг ишидир. Ким керакли миқдорда осмондан сув тушира олади? Ердаги ҳамма сув осмондан ўлчов билан тушгандир. Ортиқча ҳам эмас, кам ҳам эмас. Шунинг ўзини ибрат назари билан ўйлаган одам иймонга келиши керак. Сувни келтирган зот кетказа олмасмиди? Аллоҳ таоло сувни кетказишига далил сифатида баъзан маълум жойларни сувдан бебаҳра қилиб қўяди. Ўша ерда қурғоқчилик бўлиб, ҳамма нарса ҳалокатга юз тутади. Ана шу қурғоқчилик ҳодисалари ҳам Аллоҳ таолонинг қудратига далолат қилади. Улар ҳам одамларни иймонга чақирадиган ибратли нарсалардир. [↩]


Хоразмда «чироқ ўйнаб қолди». Мутасаддилар нима дейди?\nХоразмда «чироқ ўйнаб қолди». Мутасаддилар нима...\n24.10.2019 19:58 0 1486\nХоразм вилоятининг Шовот, Урганч ва Хонқа туманларида электр узатиш тармоқларида узилишлар кузатилмоқда.\nАйниқса, Урганч туманининг «Бахшилар», «Орзу», «Ҳидоят», «Гулобод», «Қумравот», «Юқори жирмиз», «Қорамон», «Беруний», «Каттабоғ» маҳаллалари, Хонқа туманининг «Зинахос» , «Илғор» маҳаллалари ва Шовот туманининг «Оқкўл», «Остона», «Қумёп», «Бўйрачи» маҳалларида «чироқ ўйнашидан» аҳоли безиллаб қолди.\n«Xabar.uz»нинг Хоразмдаги вакили мавжуд аҳвол юзасидан «Хоразм ҳудудий электр тармоқлари» ҳиссадорлик жамияти мутасаддиларига мурожаат қилди.\n— Куз-қиш даврида электр узатиш тармоқлари ва трансформатор пунктларини мукаммал ва жорий таъмирлаш бўйича вилоятимизнинг туман ва шаҳарлар негизида режа жадваллари ишлаб чиқилган. Бундай таъмирлаш жараёнларида ҳудудларда электр энергиясида узилиш ҳолатлари кузатилиши мумкин. Урганч, Хонқа ва Шовот туманларида бугунги электр таъминоти узилишлари ҳақида аҳолини огоҳлантирганмиз ва бу ҳолат соат 18.00гача бартараф қилинади, — деди ҳиссадорлик жамияти мутасаддиларидан бири.\nҚиш ғамига бўлсаку майли, сурункали кўриниш олмаса бўлгани бу узилишлар.\nхоразм электр узилишлар


Британияда ўғрини эшик тутиб берди (видео) - xabar.uz\n25.09.2020 12:37 0 2465\nБуюк Британияда дўконни ўмаришга келган 19 ёшли йигит бехосдан ёпилиб қолган эшик сабабли жиноят жойидан қочиб кета олмади. «Daily Mail» хабарига кўра, ўтган йил декабрида Ноттингем яқинида содир бўлган ушбу воқеа видеоси энди очиқланди.\nВидеодан кўриш мумкинки, қўлида таёқ (бильярд ўйналадиган кий) билан дўконга тушган талончи сотувчилардан бир нима ундира олмаганидан сўнг қочишга уринади, аммо эшик қаттиқ бекилиб қолганди. Эшикни очолмаган жиноятчи ойнани синдириб чиқади. Кўчада эса гувоҳлар томонидан тутиб олинади.\nКейинчалик талончи гиёҳванд экани аниқланди. Пул навбатдаги доза учун керак бўлган. Суд омадсиз ўғрини икки йилга озодликдан маҳрум этди, дейилади хабарда.\nБуюк Британия талончилик


АҚШ Ироқ жангариларига илк бор В-52 самолёти орқали зарба берди\n11:05 / 21.04.2016\nАмериканинг В-52 стратегик бомбардимончиси Ироқда биринчи марта ИШИД террористик гуруҳи жангарилари позициялари бўйлаб зарба берди. Бу ҳақда Ироқ ва Сурияда аксилтеррористик амалиётларда иштирок этувчи АҚШ ҳарбий гуруҳи расмий вакили полковник Стив Уоррен хабар берди.\n“Душанба (18 апрель) куни ушбу афсонавий самолёт Ироқ шимолидаги Кайар туманида террорчиларнинг қурол-яроғ омборини йўқ қилиш мақсадида биринчи жанговар парвозини амалга оширди”, - дейди у.\nУорреннинг сўзларига кўра, В-52 “ҳарбий ҳаракатлар театрида биз 20 ойдан буён кузатганимиздек аниқ зарбалар беради”.\nВ-52 Луизиана штати АҚШ ҳарбий ҳаво кучлари базасидан Қатар пойтахти Доҳадаги Эл-Удейд авиабазасига 9 апрель куни йўналтирилган. Бу АҚШ қуролли кучлари Марказий қўмондонлиги томонидан 26 йил давомида биринчи марта бу каби техникаларнинг масъул тараф ҳудудига олиб ўтилиши. Унгача ИШИДга қарши асосан F/А-18 Super Hornet қирувчи-штурмовиклари ҳаракатланган.


Хитой атмосферани булғовчи етакчи мамлакатлардан бири бўлиб қолмоқда | Interpress.uz\nБош саҳифаЯнгиликларЖаҳонХитой атмосферани булғовчи етакчи мамлакатлардан бири бўлиб қолмоқда\nХитой атмосферани булғовчи етакчи мамлакатлардан бири бўлиб қолмоқда\n08:56 | 16-04-2021\nИқлим ўзгариши доирасида олган мажбуриятларига кўра Хитой бўлғуси 10 йил давомида тошкўмир билан ишлайдиган 1058 та электрстанциясидан 588 тасини ёпиши керак. Бу ҳақда “TransitionZero” ҳисоботида эълон қилинди. Таҳлилчиларга кўра, қайта тикланувчи энергия манбаларини ривожлантириш орқали 20 йил давомида 1,6 трлн доллар тежаб қолиши мумкин экан.\nBBCнинг ёзишича, ғарб мамлакатлари Хитойнинг атмосферага чиқарилаётган СО2 миқдори ҳақидаги йиллик ҳисоботларига шубҳа билан қарайди. Бундан ташқари, Пекин иқтисодиётни тиклаш мақсадида кўмирда ишлайдиган станцияларни ёпиш ишларини ортга суриши ҳам мумкин. 2020 йилда Хитой умумий қуввати 38,4 ГВт тенг кўмир станцияларини ишга туширган бўлса, дунё миқёсида 37,8 ГВт кўмир станциялари фойдаланишдан чиқарилган. Шунингдек, осмоности мамлакати ҳиссасига ўтган йилда бутун дунё бўйича ишга туширилган кўмир электр станцияларининг 76 фоизи тўғри келади.\nХитой кўмирда ишловчи электр станциялардан фойдаланишдан воз кечиш ҳақидаги халқаро миқёсдаги чақириқлар ижросига кўп рўйхушлик бермаяпти. Чунки, бу иқтисодиёт ўсишига таъсир кўрсатадиган соҳа. Пекинга эса халқаро эътирофдан кўра, иқисодиётни шиддат билан ўстириш муҳимроқ.


Қотилликлар, қийноқлар ва товламачилик. Бутун дунё АҚШ сирларидан қандай бохабар бўлган?\n21:54 09 Июл 2020\n22:55 18.02.2020 (Янгиланган 01:14 19.02.2020) Ҳавола олиш\nМаълумотларни ошкор қилган шахсни иккинчи бор қамоққа олишди, аммо АҚШ ҳукуматининг ўзи тахмин қилинаётган ҳарбий жиноятлар учун жавоб берганича йўқ.\nТОШКЕНТ, 18 фев — Sputnik, Софья Мельничук. Ҳеч қандай суд ва суриштирувсиз амалга оширилган қатл, тинч аҳолининг ўққа тутилиши, чет эл ҳукуматларига ўтказилган босимлар ва маҳбусларнинг қийноққа солиниши - ўн йил олдин бутун дунё америка ташқи сиёсатининг мана шундай ёқимсиз тафсилотларидан хабардор бўлган эди.\nЭрон махсус хизматлари 17 нафар АҚШ жосусини қўлга олди\n"Бошқа чора йўқ, фақатгина АҚШдан ёрдам олиш мумкин эди. Аммо, илтимосларга қарамай, шу аён эдики, биз ҳеч нарса қилмоқчи эмасдик. Агар ҳужжатларни эълон қилсам, гўё, бу адолатсизликни тўғрилашим мумкиндек кўринди менга", — Челси Мэннинг ўн йил олдин америкага оид дипломатик ёзишмалардан иборат махфий файлларни нега жамоатчиликка эълон қилганини худди шундай тушунтирган эди.\n2010-йилнинг 18-февралида жанжалли шов-шувлар билан танилган WikiLeaks сайти Мэннингдан олинган ҳужжатларнинг биринчи қисмини эълон қилди. Кенг кўламли фош қилишлар эса "Рейкьявик 13", деб номланган файллардан бошланди.\nЭндиликда ўз жинси ва исмини ўзгартирган, бутун жаҳонга танилган Брэдли Мэннинг ўша вақтда разведкага оид маълумотларни таҳлил қилиш бўйича мутахассис эди. У Ироқдаги ҳарбий базаларнинг бирида хизмат қилар ва унинг қўлидан улкан ҳажмдаги махфий материаллар ўтарди. Шу жумладан, у Мудофаа вазирлиги ва Давлат департаменти компьютер тармоқлари, шунингдек, Ички хавфсизлик вазирлиги ва Адлия вазирлиги томонидан ишлатиладиган разведка коммуникациялари глобал тармоғига ҳам бемалол улана оларди.\nМашҳур фош қилувчининг болалиги ва ўсмирлиги бахтиёр кечган, деб айтиб бўлмайди. Оила муҳитини яхши деб бўлмасди, ота-онаси ичкиликка муккасидан кетган ва кейинчалик ажрашиб кетадилар. Болакай нимжон бўлиб ўсар, ўсмирлик чоғида тенгдошлари унинг устидан кулардилар. Шу билан бирга, танишларининг хотираларида у анчайин зийрак ва мустақил фикрли бола бўлиб муҳрланиб қолган.\nЧелси Мэннингга айланган Брэдли Мэннинг\nМактабдан кейин университетга кира олмагач, отаси унга аввал армияга боришни, сўнг ветеранларни қўллаб-қувватлаш дастури бўйича олий таълим олишни маслаҳат беради. Аммо Брэдлининг ҳарбий хизматга доир умидлари бошқача эди. У хизматга бориб, гендер тенглик касаллигини енгиб олишни истар, чунки болалигидан ўзини аёлдек ҳис этарди.\nБМТ Жулиан Ассанжниниг озодликдан маҳрум қилинишини ноқонуний деб топди\n2009-йилда Брэдли Мэннинг мураккаб даврни бошдан кечирди. У Ироқда бўлган вақтларида, ўзи ҳамиша қарши бўлиб келган уруш иштирокчисига айлангани учун виждон азобида ёнарди. Бундан ташқари, унда психологик муаммолар ҳам зўрайди - гендер масаласи ҳеч барҳам топмасди. Йил охирида эса унинг асаблари панд берди: раҳбарининг танбеҳига жавобан, у иш кабинетида тўполон кўтаради.\nХудди шу вақтда Брэдли WikiLeaks ҳақида билди — сайтда 2001 йил 11 сентябрида содир этилган террорчилик актлари ҳақида маълумотлар эълон қилинганди.\n2010-йилнинг январида Мэннинг иш компьютеридан Ироқ ва Афғонистонда ўтказилган ҳарбий кампаниялар тўғрисида бир неча юз минг файлларни юклаб, кўзни шамғалат қилиш учун уларни устига "Lady Gaga" деб ёзилган дискда олиб чиқиб кетади.\nМахфий маълумотларни у аввалига йирик америка нашрларида ишлайдиган журналистларга пуллашга уриниб кўради, аммо мухбирлар бу таклифни жавобсиз қолдиришди. Ўшанда Мэннинг компроматни WikiLeaksга йўллайди ва жавобини кутиб ўтирмасдан, тез орада қолган қисмини ҳам юборади. Шу тариқа барча материаллар сайтда пайдо бўлади.\nҲужжатларга кўра, америка ҳукумати 2008 йилдаги иқтисодий инқироз зарбасига учраган Исландияни Яқин Шарқдаги ҳарбий кампанияда иштирок этишга мажбур этган. 30 йилда биринчи марта тараққий этган ва Халқаро валюта фондига мурожаат қилган - коллапс ёқасига келиб қолган давлатда шунчаки бошқа танлов қолмаганди.\nСуд ва терговсиз\n2010 йилнинг апрелида 2007 йил 12 июнда Бағдодда олинган видеоёзув пайдо бўлади. Бунда жанговар вертолётдан бир неча киши отиб ташланган, хусусан, Рейтернинг икки журналисти ҳам. Мухбирлар қўлидаги фотоаппаратларни америкаликлар қурол деб ўйлашган. Сўнгра жароҳатланганларга ёрдам бериш учун етиб келган автомобилга қарата ҳам ўт очилган. Икки болакай жароҳатланган ва видеода бу ҳолатга изоҳ берган ҳарбий: "Нима десам, ўзларидан хато ўтган, ахир улар болаларни жанг майдонига олиб келишган", деб айган.\nИроқ қўшинларни олиб чиқишни талаб қилса, АҚШ ёрдамни камайтиради - ОАВ\nМэннинг илгаригидек гендер номувозанатликдан азият чекарди. Раҳбарларнинг бирига хат йўллаб, ҳолатни тушунтиради ва мактубга ўзининг аёллар либосидаги суратини илова қилади. У ўзида яхши томонга ўзгаришни сезмаётганди. Натижада психиатрлар қўмондонликка уни хизматдан озод қилишни маслаҳат беришади.\nХудди шу даврда ижтимоий тармоқларда танишлари билан суҳбатлашган Мэннинг WikiLeaksга маълумотлар юборганига иқрор бўлади. Суҳбатлардан бири хакер Адриан Ламо билан бўлган эди. У эса 2010-йил май ойи охирида Мэннингни ФБРга сотади. Уни Ироқда ҳибсга олишади. Унга нисбатан, хусусан, "душманга ёрдам" айблови илгари сурилиб, бу учун олий жазо назарда тутиларди.\nИюль ойи охирида 2004-2009 йиллар кечган афғон урушининг янги тафсилотлари акс эттирилган янги файллар пайдо бўлади. Аниқ бўлишича, коалиция қўшинлари жанговар ҳодисалар давомида юзлаб афғон фуқароларини ўлдиришган ва булар ҳақида расман хабар қилинмаган. "Худкушлар бўлиши эҳтимоли" билан отиб ташланган оддий мотоциклчилар воқеаси, шулар жумласидан. Махсус хизматларнинг "қора отрядлари" толиблар етакчиларига ов уюштирар ва улар суд ҳамда суриштирувларсиз ўлдириларди.\nВашингтонда ушбу материаллар кескин қораланади. Оқ уйда ҳужжатлардаги ҳодисалар Барак Обамадан олдинги даврда бўлиб ўтганини таъкидлайди.\nОбама "Ислом давлати" тор-мор этилади, дея башорат қилди\n2010-йилнинг октябрида Ироқда ўтказилган ҳарбий кампаниялар ҳақида яна тўрт юз мингга яқин ҳужжатлар қўшилади. Маълум бўлишича, қурбонлар сони эълон қилинганидан анча кўп эди. "Биз уруш олдидан ва уруш даврида ҳақиқатни яширишга бўлган уринишларнинг бир қисмини тузатишга умид қиламиз", -деган эди ўшанда WikiLeaks асосчиси Жулиан Ассанж.\nПентагонда ўшанда бир марта эмас, бир неча маротаба қурбонларнинг аниқ сони ҳақида аниқ статистика олиб борилмаслигини, аммо 2004-йилдан 2008-йилга қадар, америка ҳарбийлари маълумотларига кўра, 77 мингга яқин ироқликлар ҳалок бўлган. WikiLeaks маълумотлари бўйича — камида 109 минг.\nЖаҳон шунингдек, ушлаб турилганлар билан ўта шафқатсиз муносабатда бўлингани, тинч аҳоли билан боғлиқ фожиавий ҳодисалардан хабар топади.\n"Шунингдек, КППларда ҳеч қандай асоссиз кўзи ёрадиган аёлни олиб кетаётган ҳайдовчини ўлдирганлик ҳақида далиллар бор. Ироқлик асирларни қийнашган, томида битта қўзғолончи борлиги гумони билан бутун бинолар йўқ қилинган", — дейилади WikiLeaks хабарида.\nШундан сўнг Гуантанамо қамоқхонаси атрофида жанжал авж олади. У ерда ҳеч қандай айблов қўйилмаган 150 нафар покистонликлар ва афғонлар ушлаб турилганди. Шу жумладан, 89 яшар кекса чол ва 14 яшар ўсмир ҳам. Ҳибсга олинганлар қийноққа солинган.\nБош информатор Брэдли Мэннинг 2013 йилда ишнинг 22 эпизодидан 17тасида айбдор деб тан олинади ва 35 йилга озодликдан маҳрум этилади. Ҳукм эълон қилинганидан сўнг у ўзини аёл деб ҳисоблашини ва бундан буёғига ўз исмини Челсига ўзгартирганини эълон қилади. 2014-йил унинг ҳужжатлари алмаштирилади ва гормонал терапия курсини ўташга рухсат берилади.\nАммо у аёллар қамоқхонасига олиб ўтилмайди.\nСудда Мэннинг қилган ишидан афсусдалигини айтади: "Мени ҳаракатларим одамларга зиён етказганидан афсусдаман. Бу Қўшма Штатларга зиён етказганидан пушаймонман. Ҳаракатларим туфайли қасддан қилинмаган оқибатлар келиб чиққани учун узр сўрайман. Мен бу қарорларни қабул қилаётганда, одамларга ёрдам бера олишимга ишонар эдим".\n2017-йил Барак Обама буйруғи билан Мэннингга берилган жазо юмшатилади. Челси етти йиллик қамоқ жазосидан сўнг муддатидан олдин озодликка чиқади, аммо тез орада яна панжара ортига қайтади. 2019-йилнинг апрелида аёлни 400 кунга ҳибсга олишади. Сабаби, у АҚШ ҳукумати томонидан қўзғатилган жиноий ишда WikiLeaks ва Лондонда қўлга олинган Жулиан Ассанжга қарши кўрсатма беришдан бош тортган эди. Мэннинг ҳукумат билан ҳамкорлик қилишдан бош тортган ҳар бир кун учун жаримага тортилади ва ҳибс муддатининг охирида давлатдан қарзи 440 минг долларга етади. Челси Твиттерда ўзида бор маблағларнинг жами миқдори 11 кунлик ҳибс учун тўлашга етишини таъкидлаганди.\nБМТда трансгендернинг қўлга олиниши юзасидан ҳавотир билдирилган эди. Мэннингни қамоқдан озод қилиш талаби баён этилган петиция 58 759 имзони тўплайди. РИА Новости Челси билан суҳбатлашишга уриниб кўрди, бироқ у алоқага чиқмади.\nАмерика ҳарбийларининг ҳарбий жиноятлари Афғонистондаги Халқаро жиноий суд томонидан ўрганилмоқда. Аммо АҚШ Халқаро жиноий судда иштирок этмайди ва унинг қарорларини тан олмайди. Ўтган йили Вашингтон Гаага судининг бош прокурори Фата Бенсудани визадан маҳрум қилганди. Давлат котиби Майк Помпео эса суриштирув иштирокчиларининг қолганлари билан ҳам худди шундай йўл тутилишини айтган.


Coca Cola Суперлигаси. "Навбаҳор" - "Пахтакор" 0:1 (Онлайн видео) 48\nCoca Cola Суперлигаси. "Локомотив" - "Металлург" 0:0 7\nCoca Cola Суперлигаси. “Қўқон-1912” “Бунёдкор”ни йирик ҳисобда мағлуб этди 129\n12316 22 12 сен, 19:50\n8011 45 12 сен, 19:25\n"Ростов" мухлислари Шомуродовни июль-август ойининг энг яхши футболчиси деб топишди\nҲамюртимиз Элдор Шомуродов яна биринчи бўлди.\n13050 35 12 сен, 18:45\nДунёнинг энг кучли 10 нафар супер дарвозабонлари\nАйни дамда ўз реакцияси, вазиятни олдиндан сезиш қобилиятлари билан машҳур бўлган дунёнинг энг кучли 10 нафар дарвозабонларини эътиборингизга ҳавола қиламиз.\n20282 16 12 сен, 18:19\n"Қизилқум" клубининг энг қиммат футболчилари билан танишинг\n"Қизилқум" клубида ўйнаётган футболчиларнинг умумий трансфер нархи ва энг қиммат ўйинчилар билан танишинг.\n9217 24 12 сен, 17:51\nМесси Роналду билан тушлик қилишга рози\nТуриннинг "Ювентус" клуби форварди Криштиану Роналду узоқ йиллик рақобатдоши Лионель Месси билан тушлик қилишни хоҳлаётганини айтган эди.\n11148 41 12 сен, 17:44\nЖЧ-2022 саралаш. Феликс Санчес: "Омад келмаса қийин экан"\nЖаҳон чемпионати саралаш босқичи иккинчи раунд 2-турида Қатар терма жамоаси дуранг ўйнади.\n1495 4 12 сен, 17:25\nЭртадан пойтахтимизда Марказий Осиё футбол ассоциацияси томонидан ўтказилувчи “CAFA U-15 Girls Championship-2019” мусобақаси старт олади.\n9837 9 12 сен, 17:03\nКарикатура: Роналдунинг Али Даига етишига 16та гол қолди\nҲамид Саҳарининг навбатдаги карикатурасини эътиборингизга ҳавола қиламиз.\n23892 25 12 сен, 16:37\n"Бухоро" клубининг энг қиммат футболчилари билан танишинг\n"Бухоро" клубида ўйнаётган футболчиларнинг умумий трансфер нархи ва энг қиммат ўйинчилар билан танишинг.\n6702 27 12 сен, 16:10\nЕвропадаги энг қиммат таркибга эга 10 клуб\n90min_football Европадаги энг қиммат таркибга эга 10та клуб номини эълон қилди.\n26463 27 12 сен, 15:44\n"Андижон" клубининг энг қиммат футболчилари билан танишинг\n"Андижон" клубида ўйнаётган футболчиларнинг умумий трансфер нархи ва энг қиммат ўйинчилар билан танишинг.\n42664 346 12 сен, 15:24\nСўнгги кунларда "Бунёдкор" клуби устози Вадим Абрамовнинг терма жамоага бош мураббий бўлиши мумкинлиги ҳақидаги хабарлар тарқалди.\n6571 9 12 сен, 15:01\nЛионель Месси "Валенсия"га қарши ўйинда иштирок этадими? Футболчининг ўзи бунга жавоб берди\n"Барселона" ҳужумчиси Лионель Месси жароҳати ҳақида гапирди.\n8124 6 12 сен, 14:39\nФото "Барселона" ўзининг янги либосини намойиш этди\nИспаниянинг "Барселона" клуби 2019/20 йилги мавсум учун ўзининг учинчи либосини намойиш этди.\n9716 6 12 сен, 14:28\nАрсен Венгернинг янги иш жойи маълум\n"Арсенал" собиқ устози Арсен Венгер ўзига ФИФАдан иш топди.\n3116 9 12 сен, 14:28\nФото "Сўғдиёна" "Андижон" билан ўйинга Тошкентга тайёргарлик кўрди\nЖиззахнинг "Сўғдиёна" клуби айни пайтда Тошкентда йиғин олиб бормоқда.\n2425 4 12 сен, 14:26\nЖЧ-2022 саралаш. 2-тур ўйинларидан ФОТОГАЛЕРЕЯ\nХабарингиз бор, 10 сентябрь куни Осиё қитъасида ЖЧ саралаш босқичининг иккинчи раунд 2-тур баҳслари ўтказилди.\n15966 35 12 сен, 14:22\nАзамат Абдураимов: "Ўзбекистон ўсмирлар терма жамоасида ёши катта футболчилар бор эди..."\nЎзбекистон U-16 терма жамоаси 18-22 сентябрь кунлари Тошкентда Осиё чемпионати саралаш босқичида иштирок этади.\n1374 7 12 сен, 13:48\n“CAFA U-15 Girls Championship-2019” мусобақаси олдидан жамоалар расмийлари иштирокида йиғилиш ўтказилди\nБиласиз, эртадан пойтахтимизда Марказий Осиё футбол ассоциацияси томонидан ўтказилувчи “CAFA U-15 Girls Championship-2019” мусобақаси старт олади.\n5756 12 12 сен, 13:23\nЕвропа чемпионати саралаш босқичи тарихида энг кўп гол урган футболчилар. Унда "Пахтакор" бош мураббийи ҳам бор\nTransfermarkt Европа чемпионати саралаши тарихида энг кўп гол урган футболчиларни эълон қилди.\n26115 73 12 сен, 13:14\n3361 5 12 сен, 12:58\n"Милан" ва "Интер" 605 миллионга янги стадион қуради\n"Милан" ва "Интер" биргаликда янги стадион қуришади.\n2568 5 12 сен, 12:27\nМанжукич ва Абате Қатар клуби таклифини рад этишди\n"Ювентус" ҳужумчиси Марио Манжукич ва "Милан"нинг собиқ ҳимоячиси Иньяцио Абате Қатар клубига ўтишлари мумкин эди.\n4854 0 12 сен, 12:14\nВидео Маҳмуд Мурадов Муниса Ризаева, чехиялик қўшиқчи қиз ва қурилишда ишлагани ҳақида гапирди\nwww.olamsport.com сайти мухбирлари ўзбекистонлик аралаш қоидалар жангчиси Маҳмуд Мурадов билан суҳбат уюштиришди.\n8619 21 12 сен, 11:53\nКарикатура: Португалия терма жамоаси ва Роналду ЖЧ соврини ҳақида ўйламоқда\n"ZEZO Cartoons"нинг янги ишини тақдим этамиз.


Трамп ўзига қарши бўлган намойишчиларни қоралади\nДобавлено: 11.11.2016, 14:27\nАҚШнинг янги президенти Дональд Трамп сайловдан норози бўлиб, намойиш ўтказган одамларни ноҳақликда айблади, деб хабар берди “Lenta.ru” нашри.\nБу ҳақда у ўзининг Твиттер саҳифасида ёзди: “ Уч кун илгари бўлиб ўтган Президент сайлови жуда одилона ва муваффақиятли ўтди. Сайловдан норози бўлиб намойиш ўтказаётганлар ОАВларга фитна тарқатмоқдалар. Бу адолатдан эмас!”\nАҚШнинг бир қанча йирик шаҳарларида мана уч кундирки, Дональд Трампнинг президент бўлиб сайланганидан норози бўлганлар митинглар ўтказишдан тўхтамаяпти. Бугун Орегон штатининг Портланд шаҳрида бўлиб ўтган норозилик намойиши оммавий тартибсизликка айланиб кетди. Полициянинг маълумот беришича, намойишчилар витриналарни синдириб, машиналар ҳаракатига тўсқинлик қилган. Полициячилар бир неча одамни қўлга олган.


Исроилнинг Ynet нашри Ўзбекистонни кейинги 10 йилда трендда бўладиган саёҳат манзиллари қаторига киритди - Daryo\n07:59, 27.12.2019 22432\nИсроилнинг Ynet нашри Ўзбекистонни кейинги 10 йилда трендда бўладиган саёҳат манзиллари қаторига киритди\nYnet интернет нашри туризм мавзусидаги сўровнома натижасини эълон қилди. Сўровнома туризм соҳасидаги келаси 10 йиллик тенденцияларини аниқлаш учун 25 нафар профессионал саёҳатчи-блогер ўртасида ташкил этилди. Бу ҳақда Туризмни ривожлантириш давлат қўмитаси хабар берди.\nЎзбекистон ҳақидаги материаллар Туризмни ривожлантириш давлат қўмитаси томонидан ташкил этилган инфо-турда иштирок этган блогер Янина Злаславский Афекнинг фото ва мақоласи асосида тайёрланди. Бу каби кўплаб соҳалар орқали Исроилдаги реклама-тарғибот ишлари қисқа муддатда ўз натижасини кўрсатди, дейилади қўмита хабарида.\n2017 йилда 3800 нафар Исроил фуқароси Ўзбекистонга ташриф буюрган бўлса, 2018 йилда бу кўрсатгич 9779 кишини ташкил этди, 2019 йилда эса 13170 нафар исроиллик Ўзбекистонга келди.\n«Илгари Буюк Ипак йўлининг юраги бўлган ва бугунги кунда минтақадаги энг тез ривожланаётган давлатлардан бири бўлган, Марказий Осиё саҳролари ўртасида жойлашган ўлкага ташриф буюриш вақти келди. Қулай сайёҳлик инфратузилмаси сайёҳларга қадимий тарих, либерал Ислом, қадимий яҳудий обидалари, бетакрор меъморчилик ҳамда Шарқ ва Ғарб таъсири остида яратилган бой маданияти билан қарши олади. Куз ва баҳор мамлакатга ташриф буюриш учун энг қулай пайт», — деб ёзади нашр.\nYnet — Исроил янгиликлари ва бошқа ижтимоий мавзуларни ёритувчи интернет нашр ҳисобланади. У 2000 йилда иш бошлаган, 2008 йилдан бери Ynet нашри Google Trends статистикасига кўра Исроилдаги энг оммабоп интернет портал ҳисобланади.\nAlexa интернет трафик рейтинги ҳисоботига кўра, Ynet дунёдаги энг яхши 1500 веб-сайт рўйхатига киради.\n20:27, 08.10.2021 132380\n23:58, 07.10.2021 71790\n21:11, 05.10.2021 88276\n11:11 Бугун 168\n11:08 Бугун 271\n10:53 Бугун 868\n10:32 Бугун 1186\n23:38, 19.10.2021 60040\n22:19, 19.10.2021 55743\n18:32, 19.10.2021 52417


Қирғизистонда педофиллар бичилади\nҚирғизистонда 2013 йилнинг уч ойи ичида зўрланган 116 боладан 67 нафари 10 ёшга тўлмаган.\nҚирғизистон парламенти балоғатга етмаган болаларни жинсий зўрлаган шахсларни бичиш ва уларга нисбатан қамоқ муддатини узайтириш тўғрисидаги қонун лойиҳасини биринчи ўқишда қабул қилди. Бироқ мутахасислар ва ҳуқуқ фаоллари бу қонунга қарши чиқмоқда.\nРасмий статистиканинг билдиришича, Қирғизистонда сўнгги уч йил ичида педофиллар томонидан болаларнинг зўрланиш ҳолати икки баробарга кўпайган.\nМасалан, 2005 йилда 75 та, 2012 йилда 150 та мана шундай ҳолат рўйхатга олинган бўлса, 2013 йилнинг уч ойи ичида балоғатга етмаган 116 бола зўрланган. Уларнинг 67 нафари ёши 10га тўлмаган болалардир.\nҚирғизистон парламенти шундан келиб чиққан ҳолда педофилларга бериладиган қамоқ муддатини 15-20 йилга узайтириш ҳамда педофилларни қамоқдан чиқаришдан олдин бичиш ҳақидаги қонун лойиҳасини қабул қилди.\n-Мазкур қонун нафақат балоғатга етмаган болаларни зўрлаган, балки зўрлашга ҳаракат қилган, аммо мақсадига ета олмаган жиноятчиларга нисбатан ҳам қўлланилади. Бундан ташқари педофилларни содир этилган жиноятнинг оғирлигига қараб умрбод қамоқ жазосига ҳукм қилиш тўғрисидаги яна бир қонун лоийҳаси ҳам шу кунларда ишлаб чиқилмоқда, -деди парламент депутати Турсунбой Бакир ўғли.\nУнинг айтишича, бичиш суд ва махсус экспертиза комиссияси қарори билан амалга оширилади.\nБироқ мутахасисилар ва ҳуқуқ фаоллари мазкур қонун қабул қилинишига ўз норозиликларини билдирмоқда. Шифокор олима Анархан Надированинг айтилишича, педофилия касаллик ҳисобланади, қонунда эса бемор одамни даволаш ўрнига жазолаш назарда тутилган.\n-Педофилия қасаллик экани аллақачон тасдиқланган. Педофилия касалликларнинг халқаро квалификацияси рўйхатига киритилган. Янги туғилган чақалоқда педофилия касаллигини аниқлаш ва мана шу касаллик аниқланган чақалоқларни даволаш мумкин. Масаланинг мана шу томонига аҳамият қаратиш зарур эди. Педофилия касаллик ҳисобланганидан кейин бундай иллат аниқланган одамни даволаш керак, -деди Анархан Надирова.\nҲуқуқ фаоллари эса Қирғизистон ҳуқуқ-тартибот тузилмаларида коррупция даражасининг ўта юқори эканини назарда тутган ҳолда, мазкур қонун асосида бегуноҳ одамлар қамалиб кетиши ва бичилиши мумкин, деб ҳисоблайди. Фридом Хаус халқаро ташкилоти айни мана шу масалага эътибор қаратиш талаби билан Қирғизистон парламентига мурожаат киритган.\n-Бизнинг ташкилот суд тизими фақат порахўрлик билан кун кечираётганини билган ҳолда бу қонуннинг қабул қилинишига қарши чиқмоқда. Бегуноҳ одам ҳам педофил сифатида қамалиб кетиши мумкин. Иккинчидан, суднинг хато ҳукми билан қамалиб кетган ва бичилган бегуноҳ одам кейин қай тарзда қайта тикланади? Бу масала ҳам ноаниқ бўлиб турибди. Учинчидан, педофилия руҳий касалликлар тоифасига киради. Шунинг учун бундай одамни жазолашдан олдин даволаш ҳақида ўйлаб кўриш керак, -деди Фридом Хаус ташкилотининг Қирғизистондаги ваколатхонаси эксперти Токтобек Омукеев.\nҚирғизистон парламенти биринчи ўқишда қабул қилган педофилияга қарши қонун лойиҳасида бичиш ва қамоқ муддатини 10-15 йилга белгилаш назарда тутилган. Шу кунларда педофилларга қарши тайёрланаётган иккинчи қонун лойиҳасида эса балоғатга етмаганларни зўрлагани учун бир умрлик қамоқ жазоси, зўрлашга ҳаракат қилгани учун 20 йиллик қамоқ жазоси берилиши назарда тутилаяпти.\nПарламент депутати Турсунбой Бакир ўғлининг айтишича, янги қонунда болаларни зўрлаган ва зўрлашга ҳаракат қилганликда айбланиб озодликдан маҳрум этилган маҳбуслар қамоқдан муддатидан олдин озод этилмаслиги ва амнистияга туширилмаслиги белгиланган.


Бош саҳифа Дурдона тўпламлар«Назм гулшани» туркуми (1991-1996)\n«Назм гулшани» туркуми (1991-1996)\nЧоп этилган 27.04.2017 20.03.2018 МуаллифZiyouz.uz\nЭркин Воҳидов. Ўртада бегона йўқ: Ғазаллар. Т.: «Ёзувчи», 1991.\nМуҳтарам шеърият шайдолари!\nХалқимиз ўзлигини англаб олиш учун интилаётган, маънавиятимизнинг шу пайтгача пинҳон қолган саҳифаларини варақлашга жазм қилган бугунги кунда қўҳна аруз вазнига қизиқишнинг кучайгани табиий бир ҳолдир. Севимли шоиримиз Эркин Воҳидовнинг аруз вазнида битилган ғазаллари қайси шеърхоннинг дил тўридан жой олмаган дейсиз? Нашриётимиз Сизнинг кутубхонангизга севимли шоиримизнинг эл орасида шуҳрат топган ғазалларидан тартиб берилган ушбу мўъжаз мажмуасини тортиқ қилмоқда.\nМуҳаммад Юсуф. Кўнглимда бир ёр: Шеърлар. Т.: «Ёзувчи», 1991.\nМуҳаммад Юсуфнинг шеърларида она юрт меҳри, болаликни соғиниш туйғуси, Ер дарди жўшиб туради. Шоир гоҳи «томда, қизгалдоқлар ёнида», гоҳи «ариқ бўйида, ялпизга суяниб» дунё ила мулоқотга киришади. Ўзбекона соддалиги, тантилиги, самимияти билан ўзига ром этувчи бир ажиб ойдинлик тўкилиб турган бу сеҳр оламига бир бора дохил бўлган киши уни узоқ вақт унутолмайди.\nШоириинг қўшиқ бўлиб кетган шеърларидан тартиб берилган ушбу мўъжаз тўплам Сизнинг-да кўнглингизга эзгу лаҳзалар бахш этади деб ишонамиз.\nОмон Матжон. Одамнинг сояси қуёшга тушди: Шеърлар. Т.: «Ёзувчи», 1991.\nЙўлдош Сулаймон. Дардим сиғмас дунёга: Шеърлар. Т.: «Ёзувчи», 1992.\nФарғонани Ўзбекистоннинг боғи деб айтишади. Бу бежиз эмас, албатта. Бу юрт мафтункор табиати билангина эмас, истеъдодларга бойлиги билан ҳам шуҳрат топган.\nЭл таниган шоир Йўлдош Сулаймоннинг шеърларида гўзал Фарғона нафаси уфуриб туради. Чунки шоир шу юрт фарзанди. У қайси мавзуда қалам тебратмасин, ватанга муҳаббат туйғуси қалбига қанот беради. Шоирнииг энг сара шеърларидан тузилган ушбу китобча Сиз, азиз, шеърхонларга ҳам ажойиб лаҳзалар бахш этади, деб умид қиламиз.\nУсмон Азим. Узун тун: Шеърлар. Т.: «Ёзувчи», 1994.\nУсмон Азим уйғониш фаслининг оташин куйчиси десак хато қилмаймиз, Унинг илк шеърлариёқ Ҳақ ва Адл йўлларига садоқат ифодаси эди. Ана шу садоқат туйғуси, куюнчак кўнгил унинг шеърларининг руҳий иқлимини вужудга келтиради. Ушбу мўъжаз мажмуага шоирнинг турли даврларда ёзилган энг сара шеърлари киритилди.\nЖонибек Субҳон. Рўё: Шеърлар. Т.: «Ёзувчи», 1994.\nҲақиқат юз бир парда ичида бўлса ҳам, у олмосдай ўткир, қиличдай кескир, оловдан-да кучлидир. Шоир рўё билан юзма-юз гаплашар экан, кўнгил тубидаги сўз жавоҳирларини армуғон этади. Армуғони мухлисларга, шеър шандоларига аталган Жонибек Субҳоннинг янги китоби теран мушоҳадалар, синчил кузатунлар, дилбар туйғулардан иборат. Иншооллоҳ, шоир айтганлари сизга завқу шавқ. бахш этгай.\nЖуманиёз Жабборов. Кўзгудаги санам: Шеърлар. Т.: «Ёзувчи», 1994.\nМуҳаммад Али. Она дуоси: Шеърлар. Т.: «Ёзувчи», 1994.\nМирпўлат Мирзо. Таскин: Шеърлар. Т.: «Ёзувчи», 1995.\nАзиз Саид. Дили қани бедилнинг: Шеърлар. Т.: «Ёзувчи», 1996.\nСирожиддин Саййид. Уйингдаги бешиклар: Шеърлар. Т.: «Ёзувчи», 1996.\nҚадам Сайид Мурод. На гуноҳим бор мани: Шеърлар. Т.: «Ёзувчи», 1996.\nШоир Қадам Сайид Муроднинг навбатдаги «На гуноҳим бор мани» китоби машҳур хонандалар Отажон Худойшукуров, Нуриддин Ҳамроқулов, Камолиддин Раҳимов, Ортиқ Отажонов, Охунжон Мадалиев, Юлдуз Абдуллаева, Султонпошша Удаевалар ижро этган қўшиқлардан ва янги шеърлардан таркиб топган.\nБу китобга кирган шеърлар ишқ-муҳаббатни улуғлаш, она-Ватанга садокат руҳида ёзилган.\n← Аввалги Аввалги Кун ҳикмати 36: Беруний мақтаниш ҳақида\nКейинги → Кейинги: Виктор Томилов. Коса тагида нимкоса


Янги истиқболларга хусусий олийгоҳларни ташкил этиш билан эришамиз - Президент маслаҳатчиси\n22:23 / 17.10.2018\nЎзбекистонда таълим соҳасида очилмаган, янги истиқболларга олийгоҳларни ташкил этиш орқали этишиш мумкин. Масалан, Akfa университет хусусий мулк асосида очилиши кутилаётган илк университетлардан бири бўлади ва биз бундай ўзгаришларга ижобий қараймиз, дейди Президент маслаҳатчиси Абдужаббор Абдувоҳитов.\n17 октябрь куни Тошкент давлат иқтисодиёт университети биносида ташкил этилган матбуот анжуманида «Ўзбекистон-Россия таълим форуми» ташкилотчилари кутилаётган натижалар ва режадаги ишлар ҳақида маълумот бериб, журналистларнинг саволларига жавоб беришди.\nПрезидент маслаҳатчиси Абдужаббор Абдувоҳитов / Фото: KUN.UZ\nПрезидент маслаҳатчиси Абдужаббор Абдувоҳитов мамлакатдаги таълим ислоҳоти аллақачон бошланганига урғу бериб, бу йўналишда хусусий мулк асосида ташкил этиладиган университетлар фақат яхши натижаларга ундашини таъкидлади.\n«Гап шундаки, ана шу хусусий олийгоҳлар бир нарса унутмаслиги лозим: таълим сифати ва қабул қилинган стандартларга мувофиқ кадрлар тайёрлаш шарт. Диплом сотиш, енгил-елпи ўқишни ташкил этиш ўтмайди. Хусусий мулк асосида ташкил этилган университет яна бошқа шаклда фаолият юритиши мумкин, масалан, номдор хорижий олийгоҳнинг Ўзбекистонда филиалини ташкил этиш ва шу орқали хусусий олийгоҳга асос солиш мумкин», дейди маслаҳатчи.\n2017 йилда ўқиш истагини билдирган абитуриентларнинг фақат 9 фоизи талаба бўлиш бахтига эришган бўлса, бу кўрсаткич 2018 йилда кескин ошди. Маълум қилинишича, 100 мингдан ортиқ ёш бу йил талаба бўлди, шунингдек, таълимнинг турли шакллари жорий этилди. Бундан ташқари ёшларни олий таълимга қамраб олиш кўрсаткичини яхшилаш учун олийгоҳларнинг филиаллари ташкил этилмоқда.\n«Бироқ, мақсад - барчани бирдан олийгоҳ таълимига қамраб олиш эмас, балки Ўзбекистон ривожи учун зарур кадр ва мутахассисларни тайёрлаш. Амалда тармоқларга иш излаб борган ОТМ битирувчиларининг барчаси ишни бирдек эплаб кетолмаяпти. Демак, сифат ва сон мутаносиб ўсиб боришига ҳам эътибор қаратамиз», дейди у.\nАбдувоҳитовнинг айтишича, олийгоҳларнинг ўқитиш методологиясида технологиялардан фойдаланиш наф бермаяпти. Негаки, ОТМ ва иш берувчининг технологияси бир-биридан тубдан фарқ қилади, битирувчилар ишни бирдан бошлай олмаслиги ана шу омил билан ҳам боғлиқ.\nРоссия ва Ўзбекистон университетлари дипломларини нострификация қилиш соддалаштирилиши кутилмоқда


Муборак ҳокимига Олий суддан юқорироқ орган қарори керак. Ёхуд Жавлиев бир йил кейинги воқеаларни олдиндан сезган(ми?) – КУН УЗ\nЎзбекистонда автомобиль нархи ошдими? UzAuto Motors маълумотга изоҳ берди\nМаксим Шацких – АПЛдан таклифлар, учта орзуси ва хайрлашув ўйинидан қолган армони ҳақида\nТрампнинг собиқ маслаҳатчиси уч йилу тўрт ойга озодликдан маҳрум қилинди\nГлавная / Жамият / Муборак ҳокимига Олий суддан юқорироқ орган қарори керак. Ёхуд Жавлиев бир йил кейинги воқеаларни олдиндан сезган(ми?)\nanvarj63 19.01.2020\tЖамият Comments Off on Муборак ҳокимига Олий суддан юқорироқ орган қарори керак. Ёхуд Жавлиев бир йил кейинги воқеаларни олдиндан сезган(ми?) 54 Показы\nФото: Муборак тумани ҳокимлиги\nСарлавҳа атай бўрттирилмади, муболаға қилинмади. Сабаби, Олий суд фуқаро фойдасига ҳал қилган иш уч ойдирки, Муборак тумани ҳокимлиги томонидан эътиборсиз қолдирилмоқда.\nАслида эътиборсиз қолдириляпти, дейиш ҳам унчалик тўғри эмас. Ҳокимлик Олий суд қарорини қасддан ижро қилмаслик ва ерни фермерга қайтариб бермаслик учун астойдил бел боғлаган кўринади.\nКелинг, воқеаларни бироз аввалроқдан ҳикоя қилсак…\n«Агро стар-инвест» фермер хўжалиги 2014 йилда ташкил этилган бўлиб, пахта ва ғаллачилик йўналишига ихтисослашган. 62 гектар ер майдонига эга.\nМуборак тумани ҳокими Ғ.Жавлиев 2019 йилнинг 22 январида қарор қабул қилиб, «Агро стар-инвест» фермер хўжалигининг ер майдонини Вазирлар Маҳкамасининг 2019 йил 9 январдаги мақбуллаштиришга оид 14-сонли қарорини баҳона қилиб, туман захира фондига қайтарган.\nФермер хўжалиги ва ҳокимлик ўртасидаги ер участкасини узоқ муддатли ижарага бериш тўғрисидаги шартномани бекор қилиб, туман захира фондига қайтаришда қонун ҳужжатлари қўпол равишда бузилган.\nҲуқуқлари поймол бўлган фермер ҳокимнинг қарорини ҳақиқий эмас, деб топишни сўраб дастлаб Муборак туман маъмурий судига ариза киритади. Суднинг 2019 йил 20 майдаги ҳал қилув қарори билан унинг аризаси қаноатлантиришдан рад этилгач, шу суднинг вилоят инстанциясига апелляция тартибида шикоят киритади. Лекин, апелляция инстанцияси ҳам ҳокимнинг қарорини ҳақиқий эмас деб топишга асос йўқ, деган хулосага келади.\nҚашқадарёдаги судлардан ҳафсаласи пир бўлган фермернинг муаммолари ниҳоят Олий судда ижобий ечим топди.\nЎзбекистон Республикаси Олий судининг 2019 йил 11 октябрдаги қарори билан Муборак туман маъмурий судининг 2019 йил 20 майдаги ҳал қилув қарори ва Қашқадарё вилоят маъмурий суди апелляция инстанциясининг 2019 йил 20 июндаги қарори бекор қилинади.\nМуборак туман ҳокимининг 2019 йил 22 январдаги Х-287/01-сонли қарори ҳақиқий эмас деб топилиб, ҳоким зиммасига шу қарорнинг оқибатларини бартараф этиш мажбурияти юклатилади. Бундан ташқари, ҳокимлик ҳисобидан «Агро стар-инвест» фермер хўжалиги фойдасига давлат божи учун тўланган 4 млн сўмни ундириш белгиланади.\nҲоким Олий суддан «юқори» органни изламоқда\nФермер Олий суд қароридан сўнг барча муаммолар ҳал бўлди, деб ўйлаган эди. Бироқ чучварани хом санаганини кейинроқ тушуниб етди.\nДастлаб, суд қарори ўз-ўзидан ижро этилишини кутган «Агро стар-инвест» фермер хўжалиги раҳбари Зайниддин Қурбонов, амалда бундай бўлавермагач суд қарорини ижро этилишини сўраб туман ҳокимига хат билан мурожаат қилди.\nАммо мурожаатига жуда ғалати мазмунда жавоб хати олди.\nТуман ҳокими имзолаган жавоб хатида қуйидаги сўзлар битилган эди:\nОлий суднинг 2019 йил 11 октябрдаги қарори устидан юқори лавозимли орган раҳбарлари номига шикоят аризаси жўнатилганини маълум қиламиз.\nЛекин, хатда «юқори лавозимли орган» ким ёки қайси ташкилот экани ҳақида ёзилмаган. Ҳар қанча уринсакда Олий суд қарорини бекор қилиб ташлай оладиган «юқори лавозимли орган раҳбарлари» кимлигини билиш бизга насиб этмади.\nҚизиқ-а, шундай эмасми?\nНаҳотки Ўзбекистон Республикаси Бош қомусининг 114-моддасида суд ҳокимияти чиқарган ҳужжатлар барча давлат органлари, жамоат бирлашмалари, корхоналар, муассасалар, ташкилотлар, мансабдор шахслар ва фуқаролар учун мажбурий этиб белгилаб қўйилганидан Муборак туман ҳокими ёки унга мазкур хат лойиҳасини тайёрлаб берган масъул ходим бехабар бўлса.\nОлий суд қарори ва фермер аросатда\nМана, бир йилдан ошяптики фермер ерсиз, уч ойдирки Олий суд қарори ижросиз, аросатда қолмоқда.\nБу орада фермер бошлаган лойиҳаларини амалга оширолмай, кундан-кунга иқтисодий томондан орқага кетяпти.\nҲозирги вақтда З.Қурбоновдан қайтариб олинган ерда «Маҳмадамин Шоҳжаҳон», «Хуррамбек Нурбек Элдорбек» фермер хўжаликлари фаолият кўрсатяпти. Мурожаатчининг айтишича, бу икки фермер хўжалигида зарур техникаларнинг ўзи йўқ.\nБунга ҳокимнинг ўзи нима дейди?\nМуборак тумани ҳокими Ғайрат Жавлиев билан телефон орқали мулоқот қилдик.\n«Бугун ерни ундан самарали фойдаланадиган ҳақиқий эгаларини топиб бериш бизнинг ҳам мақсадимиз. Очиғини айтаман, ушбу фермер хўжалиги раҳбари қўшни Ғузор туманида истиқомат қилади. Шунинг учун ҳам кўплаб йиғилишларимизда қатнаша олмайди. Вилоятдан сўраб қолишади, йўқлама қилишади, шундай вақтда қўшни тумандан етиб келолмайди. Ерига қарамайди. Энг асосийси, энди мен хоҳлаганим билан ҳам ерни унга беролмайман. Чунки бу ҳудудлар Вазирлар Маҳкамасининг қарори билан кластер учун ажратиляпти», – деди Ғ.Жавлиев.\nҲоким ҳудуд кластер учун ажратилгани тўғрисидаги ҳужжатни юборишини айтди.\nУшбу ҳужжат Вазирлар Маҳкамасининг 2019 йил 18 ноябрда қабул қилинган «Республика ҳудудларида пахта-тўқимачилик ишлаб чиқаришини жорий этиш механизмларини янада кенгайтириш чора-тадбирлари тўғрисида»ги қарори бўлиб, унда Қашқадарёнинг бир қатор ҳудудлари, хусусан, Муборак туманининг 9000 гектар майдони «MT Amir tex» қўшма корхонаси МЧЖ учун ажратилиши қайд этилган.\nШунингдек, туман ҳокимининг 2019 йил 27 декабрида «MT Amir tex» ҚК МЧЖ томонидан туман ҳудудида пахта-тўқимачилик ишлаб чиқариш кластер шаклини жорий қилишни ташкил қилиш тўғрисида қарори қабул қилинган. Унда тумандаги «Қарлиқ», «Бўстон», «Б.Саидов», «Туркистон» ва «Хитой» ҳудудларидан 4500 гектар ер майдони тегишли бўлган фермер хўжаликлари ва «MT Amir tex» МЧЖ ўртасида 2020 йил пахта хом ашёси ҳосили учун контрактация шартномалари тузилиши кўзда тутилган.\nАммо қарорда «Агро стар-инвест » фермер хўжалиги жойлашган «Гулистон» ҳудуди ҳақида ҳеч қандай маълумот келтирилмаган!\nҚизиғи, воқеалар ривожи ҳақида маълумот берувчи саналарнинг ўзиёқ кўп вазиятга ойдинлик киритиб беради.\n– «Агро стар-инвест» фермер хўжалиги туман ҳокимининг 2019 йил 22 январдаги қарорига асосан захирага олинган;\n– низонинг суд органларида кўрилиши 2019 йилнинг 11 октябрига қадар давом этяпти.\nТуман ҳокими Ғ.Жавлиевнинг асоси – яъни Вазирлар Маҳкамасининг «Республика ҳудудларида пахта-тўқимачилик ишлаб чиқаришини жорий этиш механизмларини янада кенгайтириш чора-тадбирлари тўғрисида»ги қарори 2019 йил 18 ноябрида қабул қилиняпти. Шунга асосланган ҳоким қарори эса 2019 йилнинг 27 декабрида чиқяпти.\nДемак, жуда маданиятли қилиб айтганда, ҳоким фермердан ерни асоссиз олиб қўяр экан, қарийб бир йил кейин Вазирлар Маҳкамасининг қарори қабул қилинишини олдиндан «СЕЗГАН». Натижада йил давомида фуқаро сарсон қилинган, харид қилинган техникалари билан иқтисодий ботқоққа ботяпти ва Олий суднинг қарори ўз мантиғини йўқотмоқда.\nХулоса қилиш мумкинки, суд ҳокимиятининг Олий органи қабул қилган қарорки ҳокимларга кор қилмас экан, оддий фермер ёки фуқаронинг ҳоли қай кечишини тасаввур этиш қийин эмас…\nБу вазиятга давлатнинг ваколатли органлари эътибор қаратиб, керакли таъсир чораларини қўлламас экан, қонунлар-у суд қарорлари ҳокимлар қўлида ўйинчоқ бўлиб қолаверади.\nПред. Ўзбекистон Россиядан меҳнат муҳожирларига нисбатан амнистия сўради\nСледующая 12:40 33852 2 «Бу тизимни фуқароларимизнинг оёғига кишан қилганмиз» — Президент пропискани ислоҳ қилиш бўйича топшириқ берди\nСирдарё вилояти ҳокими ўринбосари, сенатор Дилфуза Уралова вилоятнинг Боёвут тумани ҳокими этиб тасдиқланди. Халқ депутатлари …\nИчки ишлар вазирининг яна бир ўринбосари ва ППХ раҳбари ўзгарди\nСамарқанд руҳий касалликлар шифохонасидаги машмашалар-2: заруриятсиз моҳият


ФҲДЁ БЎЛИМИДАГИЛАР масалага ечим топишар » Паст Дарғом ҳақиқати\nБош сахифа » ЯНГИЛИКЛАР » ФҲДЁ БЎЛИМИДАГИЛАР масалага ечим топишар\nФҲДЁ БЎЛИМИДАГИЛАР масалага ечим топишар\n| 6-02-2018, 10:01 |\nПаспорт - фуқароликни тасдиқловчи энг муҳим ҳужжат. Дунёнинг қайси бурчагига, қай бир давлат идорасига борманг, биринчи галда паспортингизни сўрайди. Шундай экан, 16 ёшга тўлган ҳар бир Ўзбекистон фуқаросида ана шу ҳужжат бўлиши шарт.\n52 ёшли хончорбоғлик Жарқин Назарова таҳририятга фуқароликни тасдиқловчи ҳужжат олишида ёрдам сўраб мурожаат этди.\n- Ёшлигимда автоҳалокатга учраганим таъсири бўлса керак, асабийлашаман, тез-тез бошим оғриб туради, - дейди Ж.Назарова. - Бефарзандлик туфайли турмушдан ажрашганман. Шу боис, акамнинг қарамоғида яшайман. Қатор йиллар хўжаликда ишлаганман. Мана 4-5 йилдан буён паспорт олиш ҳаракатида сарсон-саргардонман. Чунки, туғилганлик ҳақида гувоҳномам йўқ. Туғилганлик ҳақидаги гувоҳномамда нусха ёки дубликат беришлари учун туман ФҲДЁ бўлимига мурожаат қилдим. Бўлим архивида ҳам менга гувоҳнома берилганлик ҳақида ҳужжатлар қайд этилмаганини айтишди. Шундан сўнг Нуробод туманининг ФҲДЁ бўлимига бордим. Аммо у ердан ҳам топилмади. Бу ҳақда туман, вилоят судларига ҳам мурожаат қилдим. Натижа бўлмади. Ким қаерга бор деса боравериб, асабларим чарчади. Айни пайтда бошим қотган. Нима қилсам экан? Умуман ҳужжатсиз яшайверсам нима бўлади? "Чиқмаган жондан умид", дея мурожаат этаяпман. Менга маслаҳат ёки ёрдам берингизлар.\nАниқланишича, мурожаат қилган аёлнинг аслида туғилганлик ҳақида гувоҳномаси бор-йўқлиги ҳам номаълум. Баъзи сабабларга кўра, туғилганлик гувоҳномаси олинмаган бўлиши ҳам мумкин. Шундай бўлган тақдирда ҳам у фуқаролик паспорти олишга ҳақли-ку! Бунинг учун туғилганлик гувоҳномаси керак. Туман ФҲДЁ бўлими архивидан қайд этилмагани ҳам аслида унга туғилганлик гувоҳномаси ёзилмаганини кўрсатаётир. Бу борада жуяли маслаҳат берадиган идора эса ФҲДЁ бўлими, Ж.Назарова туғилганлик тўғрисида гувоҳнома олиш учун яна кимга мурожаат қилсин? Идора мутасаддиларидан тегишли жавоб кутамиз.\nКалит сўз ФҲДЁ бўлими


Мультимедиа, 04 феврал 2015\n18 сентябр 2019, Тошкент вақти: 18:52\nчоршанба 4 феврал 2015\nАҳолиси эвакуация қилинаëтган Дебальцeво\nДебальцeво шаҳри икки ҳафтадан бери Украин ҳукумат қўшнилари ва россияпараст исёнчилар ўртасидаги қақшатқич жанглар майдони бўлиб қолмоқда. Аҳолининг кўпчилик қисми ҳарбийлар ва кўнгиллилар ëрдамида шаҳардан эвакуация қилинмоқда.\nТайвань учоғи дарëга қулаб тушди\nСловенияда қордан қаср қуриш бўйича мусобақа бўлиб ўтди\nИордания ўлдирилган пилот учун ИД жангариларидан қасос олишни ваъда бермоқда\nБМТ суди: Сербия ҳам¸ Хорватия ҳам геноцид содир қилмаган\nАвстралиядаги савдо марказидаги портлашда икки одам ўлди\nЕвропани бўлиб ташлаган Ялта конференцияси\nЕвропани бўлиб олишга келишиб олинган конференция бўлиб ўтганига 70 йил бўлди. Совет Иттифоқи раҳбари Иосиф Сталин Европанинг фашистлар Германияси таслим бўлганидан кейинги ҳолатини муҳокама қилиш учун Қора денгиз бўйидаги Ялта шаҳрида Британия Бош вазири Уинстон Черчил ва АҚШ президенти Франклин Делано Рузвелт билан учрашувга мезбонлик қилди. Унда Германияни тўртта оккупацион ҳудудга бўлиб олишга келишилди. Бундан ташқари Сталин иттифоқчи коммунист давлатлар занжирини ташкил қилиш мақсадида Шарқий Европада Совет Иттифоқи таъсир доирасини ташкил қилишни талаб қилди.\nПокистондаги шиа масжидида бомба портлади\n30 январ куни Покистоннинг Шикарпур шаҳридаги шиа масжидида бомба портлади. Расмийларга кўра¸ камида 10 киши ўлган¸ 40дан ортиқ одам тан жароҳати олган.\nАвдеевка - Украина шарқидаги арвоҳ шаҳар\nДонецк шимолидаги Авдеевка шаҳри Украина кучлари ва россияпараст айирмачилар ўртасидаги қарама қаршиликда ҳар иккала томондан ўққа тутилди. Шаҳарда аскарлар йўқ¸ аҳолининг кўп қисми ҳам кетиб қолган. Шаҳарда на сув бор¸ на электр энергияси бор. Мактаб ва магазинлар ëпилган.\nҚайта таъмирланаëтган Шоҳи Зинда мажмуаси\nШаҳар атрофидаги президент трассаси\nЛондон кўчаларида катта оқ айиқ сайр қилди


20:48 / 24.04.2016 1507 pdf Ўқиш режими + -\nСАВОЛ: Ассалому алайкум, ҳурматли Шайх ҳазратлари. Сизга бермоқчи бўлган саволим шундан иборатки, айрим инсонлар бошларига бирор кулфат тушганида дарҳол тақдирдан норози бўла бошлашади. Мана шу нарса тўғрими? Умуман, бу ҳолатга муносабатингизни билмоқчи эдим.\nАқийда китобларида қадар ҳақида бундай дейилган:\nАслида қадар Аллоҳ таолонинг махлуқотларидаги сирридир. У нарсадан муқарраб фаришта ҳам, юборилган набий ҳам хабардор эмас. Қадар ҳақида чуқур кетиш, назар солиш хорлик сабабчиси, маҳрумлик нарвони ва туғён даражасидир. У нарсага назар солишдан, фикр қилишдан ва васвасадан эҳтиёт бўлинг, яна эҳтиёт бўлинг! Чунки Аллоҳ таоло қадар илмини Ўз бандаларидан ўраб қўйгандир. Аллоҳ таоло Қуръони каримда:\n«У Зот қилган нарсасидан сўралмас. Улар эса сўралурлар», дегандир (Анбиё сураси, 23-оят). Бас, ким «Нима учун бундай қилди?» деб сўраса, Қуръоний ҳукмини рад қилган бўлур. Ким Қуръоннинг ҳукмини рад қилса, кофирлардан бўлур.\nШарҳ: Қадар – яхшилик ва ёмонликни, мусибат ва раҳматни, хурсандчилик ва хафаликни, ўлим ва ҳаётни, куфр ва иймонни, бойлик ва камбағалликни, ҳидоят ва залолатни ҳамда бошқа ҳамма нарсаларни Аллоҳ томонидан тайин қилишдир. Яъни халойиқ тақдирларининг Аллоҳ томонидан белгиланишидир. Бу тақдирнинг ҳикматини Аллоҳдан бошқа ҳеч ким билмайди.\nҚадарга иймон келтириш – инсонга келадиган ҳар бир нарса, борлиқдаги ҳар бир нарса ёки охиратда бўладиган ҳар бир нарса Аллоҳнинг тақдири, илми, иродаси ва белгилаши билан бўлишига иймон келтиришдан иборатдир.\n«Тақдир – Аллоҳ таолонинг махлуқотларидаги сирри» эканининг маъноси: У Зотнинг Ўзигина вужудга келтирган, йўқ қилган, камбағал ёки бой қилган, ўлдирган ва тирилтирган, залолатга ёки ҳидоятга кетказган бўлишидир.\nҲазрати Али розияллоҳу анҳу: «Қадар Аллоҳнинг сирридир. Уни кашф қилмаймиз», деганлар. Яъни Аллоҳ таолонинг Ўз халойиқидаги қадарнинг ҳикмати сирдир. Уни фақат Аллоҳ билади. У сирдан муқарраб фариштани ҳам, юборилган набийни ҳам хабардор қилмаган. Бу масалада чуқур кетиш, назар ва баҳс қилиш хорликка сабаб бўлади. Аллоҳ таолонинг раҳматидан маҳрумликка сабаб бўлади. Туғёнга, ҳаддан ошишга даража – йўл бўлади. Ҳар бир мўмин бу масала юзасидан тадаббур ва тафаккур қилишда ҳазир бўлиши, қўрқиши лозим.\nШунингдек, ҳар бир мўмин бу масалада қалбига тушган васвасани даф қилиши лозим бўлади. Аллоҳ таоло қадарнинг ҳикматини халойиқдан махфий тутгандир.\n«У Зот қилган нарсасидан сў¬ралмас. Улар эса сўралурлар» ояти ила уни фаҳмлашни ирода қилишдан қайтаргандир. Яъни бандалардан улар қилган ишлар ҳақида сўрашга Аллоҳ таолонинг ҳаққи бордир. Аммо бандаларнинг Аллоҳ таоло қилган ишлар ҳақида У Зотдан сўрашга ҳақлари йўқ. Кимки «Аллоҳ бу ишни нима учун қилди?» деб сўраса, Қуръон ҳукмини инкор қилган бўлади. Қуръон ҳукмини инкор қилган одам эса кофирлардан бўлади.\nАҳли сунна ва жамоанинг ақийдаси – ҳар бир нарса Аллоҳнинг қазою қадари билан бўлишидир. Аллоҳ таоло бандаларининг амалларини халқ қилишидир.\n«У нарсада чуқур кетиш, назар солиш хорлик сабабчисидир, маҳрумлик нарвонидир ва туғён даражасидир», деган жумлани ўрганайлик. «Чуқур кетиш» – бир нарсани талаб қилишда муболағадир. Демак, қадарни талаб қилишда, у ҳақида турли гапларга шўнғишда муболағага кетиш хорликнинг сабачисидир. Яъни Аллоҳнинг нусратидан ва бирор нарсага муваффақ қилишидан маҳрум бўлишдир.\n«У нарсага назар солишдан, фикр қилишдан ва васвасадан ҳазир бўлинг, яна ҳазир бўлинг!» дейилгани ҳақида:\n«Набий соллаллоҳу алайҳи васалламнинг саҳобаларидан баъзилари у зотнинг ҳузурларига келиб:\n«Эй Аллоҳнинг Расули, кўнглимизга биримиз айтишдан қўрқадиган нарсалар келади», дейишди. У зот:\n«Ҳақиқатда, шундай нарсани сезяпсизларми?» дедилар. Улар:\n«Бу очиқ иймондир», дедилар».\nИмом Муслим Абдуллоҳ розияллоҳу анҳудан ривоят қилган ҳадисда эса:\nДемак, шайтон васвасасини даф этишга уриниш ва уни катта иш санаш очиқ иймондир ва иймоннинг ўзгинасидир. Мана шу – саҳоба розияллоҳу анҳум ва тобеъинларнинг тутган йўлларидир.\n«Бас, ким «Нима учун бундай қилди?» деб сўраса, Қуръоннинг ҳукмини рад қилган бўлур. Ким Қуръоннинг ҳукмини рад қилса, кофирлардан бўлур», дейилгани тўғрисида:\nБилингки, бандаликнинг ҳамда Аллоҳга, Унинг китобларига ва пайғамбарларига иймон келтиришнинг асоси таслим бўлишдир ҳамда буйруқлар, қайтаришлар ва шариат ҳукмлари ҳикмати тафсилотлари ҳақида сўрамасликдадир.\nШунинг учун ҳам Аллоҳ таоло ҳеч бир пайғамбарнинг уммати Унга иймон келтирганидан кейин, ўша шариатнинг ҳикматлари ҳақида савол берганини айтмаган. Агар шундай қилганларида, пайғамбарларига иймон келтирмаган бўлур эдилар.\n1. «Албатта, Биз ҳар бир нарсани ўлчов билан яратдик» (Қамар сураси, 49-оят).\n2. «Ҳар бир нарсани ўлчов ила ўлчаб яратган Зотдир» (Фурқон сураси, 2-оят).\n3. «Бу ўта иззатли, ўта билувчи Зотнинг ўлчовидир» (Фуссилат сураси, 12-оят).\n4. «Агар хоҳлаганимизда, ҳар бир жонга ўз ҳидоятини берар эдик. Лекин Мендан «Албатта, жаҳаннамни жинлар ва одамларни жамлаб, тўлдирурман», деган сўз ҳақ бўлди» (Сажда сураси, 13-оят).\n5. «Агар Роббинг хоҳласа, ер юзидаги кишиларнинг барчаси иймонга келар эдилар» (Юнус сураси, 99-оят).\n6. «Оламларнинг Робби Аллоҳ хоҳласагина, сизлар хоҳлайсизлар» (Таквир сураси, 29-оят).\n7. «Аллоҳ кимни хоҳласа, адаштирур ва кимни хоҳласа, тўғри йўлда барқарор қилиб қўядир» (Анъом сураси, 39-оят).\n8. «Аллоҳ кимни ҳидоят қилмоқни ирода қилса, унинг кўксини Исломга очиб қўядир. Кимни залолатга кетказишни ирода қилса, унинг кўксини худди осмонга кўтарилаётгандек тор ва танг қилиб қўядир» (Анъом сураси, 125-оят).\n«Ақийдатут Таҳовия» китобида шундай дейилган:\nУшбу – Аллоҳ таолонинг дўстларидан қалби мунаввар бўлган кимсалар муҳтож бўладиган нарсалар жумласидир. Бу илмда мустаҳкам бўлганлар даражасидир. Чунки илм икки хилдир. Бири – халойиқдаги мавжуд илм. Иккинчиси – халойиқда йўқ илм. Бас, мавжуд илмни инкор қилиш куфрдир. Йўқ илмни даъво қилиш ҳам куфрдир. Иймон фақатгина мавжуд илмни қабул қилиш ва йўқ илм талабини тарк қилиш билан собит бўлади.\nШарҳ: «Ушбу» – шариатда, эътиқодда амал қилиши вожиб бўлган мазкур нарсаларга ишорадир.\n«Бу илмда мустаҳкам бўлганлар даражасидир», дегани, Расул соллаллоҳу алайҳи васаллам келтирган нарсаларни умумий ва тафсилий, мусбат ва манфий равишда билишдир.\n«Йўқ илм»дан мурод, Аллоҳ таоло Ўз бандаларидан махфий тутган, унинг талаб ва ҳосил қилишдан қайтарган қадар илмдир.\n«Мавжуд илм»дан мурод, шариатнинг асли ва фаръига тегишли илмдир.\nБас, ким Расулуллоҳ соллаллоҳу алайҳи васаллам келтирган нарсалардан бирор нарсани инкор қилса, кофирлардан бўлади. Ким ғайб илмини даъво қилса, кофирлардан бўлади.\n1. «У ғайбни билувчидир ва ҳеч кимни Ўз ғайбидан хабардор қилмас» (Жин сураси, 26-оят).\n2. «Албатта, Соат илми ёлғиз Аллоҳнинг ҳузуридадир. Ёмғирни У ёғдирур. Бачадонлардаги нарсани ҳам У билур. Ҳеч бир жон эртага нима касб қилишини билмас. Ҳеч бир жон қайси ерда ўлишини ҳам билмас. Албатта, Аллоҳ ўта билувчидир, ўта хабардордир» (Луқмон сураси, 34-оят).\nБизнинг Аллоҳ таолонинг тақдирини ва махлуқотларидаги ҳикматини билмаслигимиз ўша ишда тақдир ва ҳикмат йўқдир, дегани эмас. Бизнинг кўзимизга фақат зарарли бўлиб кўринган илон, чаён, сичқон, ҳашорат ва бошқа озор берувчи нарсаларда Аллоҳнинг махфий ҳикмати борлигини билмайсизми? Ушбу махфийлик ўша нарсаларнинг ёки уларни халқ қилиш ҳикматининг йўқлиги эмас-ку! Валлоҳу аълам.\n20:47 / 24.04.2016 1270\nЖаннатда ҳам кўпайиш (фарзанд кўриш) борми?\n20:48 / 24.04.2016 1865\n1276 20:14 / 27.04.2016\n1956 20:17 / 27.04.2016\n1666 14:25 / 24.04.2016\n2344 18:40 / 24.04.2016


Покистонда суфийлар мақбараси олдида содир бўлган портлашда саккиз одам ҳалок бўлди\nПолиция расмийси худкуш полиция ходимларини олиб кетаётган автомобилга ҳужум қилганини айтди. Лаҳор шаҳри, 2019, 8 май.\nПокистоннинг Лоҳур шаҳрида суфийларнинг таниқли Дата Дарбар мақбараси олдида амалга оширилган портлашда камида саккиз одам нобуд бўлди, 25 одам жароҳат олди. Бу ҳақда Покистон полицияси маълум қилди.\nПолиция расмийси Ариф Навоз Хон портлашни худкуш амалга оширганини, ҳужумчи полиция ходимларини олиб кетаётган автомобилга ҳужум қилганини айтди. Унинг сўзларига кўра, ҳалок бўлганларнинг беш нафари полиция ходими бўлган.\nДата Дарбар мақбарасида диний уламо Али Ҳужвири қабри жойлашган.\nПортлаш содир бўлган пайтда мақбара ичида ва ташқарисида юзлаб одам бўлган. Ҳодиса ортидан полиция мақбарани қуршаб олган.


Самарқандда Афросиёб археологик объекти яқинида ковланган чуқурдан эски сопол буюм ва қабристон қолдиқлари топилди\nЎзбекистон 11:56 / 25.05.2022 5391\nИжтимоий тармоқларда фуқаролар томонидан Самарқанд шаҳридаги Шоҳи-Зинда кўчасида жойлашган Афросиёб археологик объекти яқинида ер қазиш ишлари олиб борилгани ҳақида хабар қолдирилиб, маданий мерос ҳудудида қурилиш ишлари олиб бораётган корхонага чора кўришни сўраб мурожаат қолдирилган.\nМаданий мерос агентлиги ахборот хизматининг хабар беришича, ушбу мурожаат юзасидан 2022 йил 16 май куни Самарқанд вилояти маданий мерос бошқармаси ва археология институти ходимлари иштирокида ўрганиш ишлари олиб борилган.\nЎрганиш давомида аниқланишича, ЮНЕСКО томонидан Умумжаҳон мероси рўйхатига киритилган Афросиёб археологик объекти яқинида ободонлаштириш билан боғлиқ иншоот қуриш учун 9х9х2,5 метр (180 метр куб) ер ковланган.\nШурф ўрганилганда қурилиш ишлари олиб борилаётган жойдан ўрта асрларга оид сопол буюм қолдиқлари, ғишт бўлаклари ва шурфнинг юқори қисмида қабристон қолдиқлари аниқланган.\n«Юқоридагиларни инобатга олиб, қазиш ва қурилиш ишларини олиб борган ташкилот бўйича аниқлик киритган ҳолда, ушбу ташкилотга нисбатан чоралар кўрилади», дейилади Маданий мерос агентлиги ахборот хизматининг хабарида.\nАввалроқ Сурхондарёда Мирзо Улуғбек даврига оид хазина топилганди.


Немис тўлқини: Бакиевнинг Америкача иши домино самарасини беради | ҚИРҒИЗИСТОН ЯНГИЛИКЛАРИ\nНемис тўлқини: Бакиевнинг Америкача иши домино самарасини беради\nАмерика адлияси собиқ президентнинг ўғли Максим Бакиевга қарши иш олиб бормоқда. Бу иш 2000-йил охирларида Қирғизистон бюджетидан ўғирланган миллионларнинг тақдирини юзага чиқара оладими?\nНемис тўлқини нашри Қирғизистон ҳукумати Курманбек Бакиев қариндошларини айблаётган коррупцион тизимнинг текширилишига Ғарб мамлакатларининг ҳам қўшилишига умид қилаётганини ёзади.\nАҚШ адлия органлари 2010 йил июнидан Буюк Британияда юрган собиқ президент ўғли Максим Бакиевнинг экстрадициясига эришиш ниятида.\nҚирғиз прокуратураси кичик Бакиевни қатор давлат ва хусусий тизимлар орқали жуда катта миқдордаги бюджет маблағларини ўзлаштириш, ҳамда мамлакатдан олиб чиқиб кетиш бўйича асосий фирибгар фигура деб ҳисоблайди.\nПрезидентнинг ўғли, шунингдек, бошқа оғир жиноятларда, хусусан, инсонларнинг ўлимига сабаб бўлган оммавий тартибсизликларни уюштиришда гумон қилинади.\nФҚБ Бакиевга қарши\nБишкек Лондонга 2010чи йилиёқ экстарадация бўйича сўров жўнатганди, ўшандаёқ Максим Бакиев гуруҳи томонидан амалга оширилгани тахмин қилинган коррупцион тизимни аниқлашда иштирок этиш таклифини қатор Ғарб мамлакатлари ҳам олганди.\nАҚШда бу сўров турли босқичларда кўрилган, бироқ айтарли натижа бермаганди. Лекин шу йил октябри ўрталарида Британия ва Америка ОАВлари Максим Бакиевнинг АҚШ томонидан жўнатилган сўров асосида биржадаги фирибгарлик ҳамда суд ҳукмига қаршилик қилиш айблари билан Лондонда қамоққа олингани хабарини берди.\nҚирғиз милиционери гаровга қамоқдан чиқарилган, лекин АҚШ элчихонаси Бишкекда Вашингтон Бакиевнинг Америкага экстрадация қилинишига эришиш ниятида эканлиги хақида хабар тарқатди.\nУолл Стрит Джорнал журнали ФҚБ терговчилари кичик Бакиевнинг 2010-2011 йиллардаги биржадаги фирибгарликларда иштирокига ишонишларини ёзади.\nБу иш юзасидан суд маҳкамаси 15 октябрда бўлиб ўтди, Америка биржаларига тааллуқли инсайдер маълумотларни маълум шахслар гуруҳига тақдим этишда айбланувчи лондонлик брокер Али Мунир тасдиқловчи кўрсатмалар берди.\nМаксим Бакиев терговга кўра, биржадаги "ифлос", аммо жуда фойдали ўйин юритиш учун маълумотлар етказиб берилганлар руйхатида биринчи.\nДжеймстаун жамғармаси (АҚШ) аналитиги Игорь Ротарнинг Немис тўлқинига берган интервьюсида айтишича, эртами-кечми Максим Бакиевни суд қилишларига сабаблар жуда кўп.\nАмерикаликларнинг тушунчаларига кўра унга фирибгарлик йўли билан АҚШ фуқароларининг пулларини ўзлаштиришдай жиддий айб қўйилмоқда, Америкада буни кечиришмайди. Шунингдек, Америка ҳақиқий бюрократик мамлакат, ва бошланган жараённи ярим йўлда қолдиришмайди, - ҳисоблайди эксперт.\nАмерика иши Қирғиз ишига ёрдам беради\nҚандай қилиб Максим Бакиевнинг Америка иши Ғарб адлия органларининг Бишкек билан унинг Қирғиз иши бўйича ҳамкорлик қилишига стимул бўла олади?\nГермания парламенти депутати Виола фон Крамоннинг айтишича, бу иш энди силжиганга ўхшайди, Евгений Гуревич (қирғиз томони маълумотига кўра 2000-йилларнинг охирида республикадан бюджет маблағларини олиб чиқиш бўйича коррупцион тизимларда тўғридан-тўғри иштирок этган) иштирок этаётган жараён орқали Максим Бакиевнинг судланишига ҳамда Бакиевларнинг Қирғизистондаги коррупцион алоқаларининг текширилишига имкон бор.\nБундестаг депутати сўзларига кўра, Бакиевнинг Америка иши Вашингтон ва Бишкек ўртасидаги сиёсат элементи бўлиб қолади, модомики, АҚШ ҳарбийларини Афғонстондан олиб чиқиб кетганидан кейин ҳам "Манас" транзит марказининг истиқболларига катта аҳамият беради.\nБалки, Пентагонда Бишкек билан Бакиев иши бўйича ҳамкорлик Қирғизистон ҳукуматининг бошқа муҳим масалалардаги мойиллигига сабаб бўлиши мумкинлигини фаҳмлагандир.\nАввалги мақолаАтамбаев ўз маслаҳатчисини МХДҚ раҳбарлигига тайинлади\nНавбатдаги мақолаНорин прокуратураси: ўқитувчиларга 9 ойлик маош ҳаққи ортиқча тўланган


Тошкентда 45 қаватли осмонўпар бино қурилади\n27.07.2018 09:40 0 952\nДунёга машҳур «The Ritz-Carlton Hotel Company» люкс классидаги меҳмонхоналар халқаро тармоғи пойтахтимиз марказида барпо этилаётган «Tashkent City» лойиҳаларидан бирида иштирок этади. Бу ҳақда «uz24.uz» хабар берди.\nМазкур лойиҳа доирасида қурилиши режалаштирилган 200 метрлик 45 қаватли бино нафақат Ўзбекистон, балки Марказий Осиёдаги энг баланд иншоотга айланади.\nҚурилиш ишлари билан «Murad Buildings» компанияси шуғулланади, Япониянинг «Nihin Sekkei» ташкилоти конструкция ишларини ўз зиммасига олган.\nҚурилиш жараёнлари, харажатлар ва муддатлар, сифат назорати, экология, хавфсизлик ва меҳнат муҳофазаси эса Франциянинг «Bureau Veritas» компанияси, мажмуа ташқи қиёфаси ва дизайни билан «DP Architects» халқаро архитектура бюроси шуғулланади.\nTashkent City осмонўпар бино\nЖамият 21/10, 16:04\n«Tashkent City» кўчаларига қандай номлар таклиф этилаётгани маълум бўлди


Тошкентнинг 5 та туманида вақтинчалик сув таъминоти тўхтатилади - Халқ сўзи\nТошкентнинг 5 та туманида вақтинчалик сув таъминоти тўхтатилади\n10:38 22 Июль 2021 Жамият\nТошкент вилояти Қибрай тумани «Янги Ўзбекистон» боғида Д-1400 мм Л-475 м, Тошкент шаҳар Сергели тумани Хонобод кўчасида Д-1000 мм Л-370 м ва Қипчоқ кўчасида Д-600 мм Л-200 м ичимлик сув қувурларини кўчириш жараёнида 23 июль куни 09:00 дан 24 июль соат 21:00 гача сув таъминотида узилишлар кузатиладиган манзиллар рўйхати эълон қилинди.\n1. Сув таъминоти тўхтатилади – Яшнобод тумани бўйича: «Катта Олмос», «Иқбол», «Ўртамасжид», «Мумтоз», «Катта Қўйлиқ», «Қўйлиқ Обод», «Уйсозлар», «Тарновбоши», «Янгиқўрғон», «Беҳизор» маҳаллалари, 28 ва 29- сонли оилавий шифохоналарида.\n– Бектемир тумани бўйича: «Абай», «Бектемир», «Олтинтопган», «Ҳусайн Байқаро», «Мажнунтол», «Миришкор», «Роҳат», «Зилола», «Иқбол», «Чашма», «Нурафшон» маҳаллалари, Порлоқ кўчаси, Сувсоз даҳаси -1, 2- мавзеларида.Водник қозонхонаси.\n– Миробод тумани бўйича: «Қўйлиқ ота», «Баротхўжа», «Парвона», «Баёт», «Чинор», «Янги Қўйлиқ», «Юксалиш», «Файзиобод», «Оқ уй», «Зиёнур», «Толариқ» маҳаллаларида, Қўйлиқ мавзеси 1, 2, 3, 4 - даҳаларида, Файзиобод, Билимдон кўчалари, «Ҳаёт» ва «Даниел Хил» меҳмонхоналарида. 6-қозонхонаси.\n– Сергели тумани бўйича: «Қўшқўрғон», «Хонобод», «Қурувчилар», «Зиёкор», «Маданият», «Шукур Бурхонов» маҳаллаларида. 6-қозонхонаси.\n– Янгиҳаёт тумани бўйича: «Олчазор», «Чарағон», «Дўстлик», «Ёрқин» маҳаллаларида, туман Прокуратурасида.\n– Зангиота тумани бўйича: «Беруний», «Қорасув», «Хонобод», «Қушбеги», «Истиқлол», «Номданак», «Тарақиёт», «Хонободтепа».


..:: ISLOM.UZ ::.. - Мушрикни кўргани бориш\n«Набий соллаллоҳу алайҳи васалламга бир яҳудий бола хизмат қилиб юрар эди. У бемор бўлиб қолди. Шунда Набий соллаллоҳу алайҳи васаллам уни кўргани келдилар. Унинг бош томонида ўтирдилар ва:\n«Мусулмон бўл», – дедилар.\nШунда бола отасига қаради. Отаси ҳам унинг бош томонида турган эди. Ота унга:\n«Абулқосим (соллаллоҳу алайҳи васаллам)га итоат қил!» – деди.\nШунда у мусулмон бўлди. Набий соллаллоҳу алайҳи васаллам «Буни дўзахдан қутқарган Аллоҳ таолога ҳамдлар бўлсин!» – дея чиқдилар».\nШарҳ: Демак, яхшилик умиди бор, Исломга хайрихоҳлиги бор мушриклар, ғайридийнларни ҳам касал бўлганда кўргани бориш мумкин экан. Уларнинг Исломга кириб қолишидан умидвор бўлиш керак экан. Бемор пайтида кўнгиллари юмшаб, Аллоҳ таолони эслаб турганлигида Исломга чақириш ҳам мумкин экан.\nДемак, бетоб ётган ғайридийнларни бориб кўриш дуруст эмас, деган фикрларнинг асоси йўқ экан. Расулуллоҳ соллаллоҳу алайҳи васаллам шундай қилганлар, яҳудий болани кўргани борганлар. Натижада ўша бола мусулмон бўлган экан. Мазкур яҳудий боланинг исми Абдул Қуддус бўлган.\nҲанафийларнинг машҳур китобларидан бири бўлмиш «Дуррул Мухтор»да «Мусулмон зиммий яҳудий ёки насронийнинг беморлигини кўргани бориши жоиз. Чунки, бу уларнинг ҳаққида яхшиликнинг бир туридир. Биз бундан наҳй қилинмаганмиз. Шунингдек, мажусийни кўргани бориш ҳам жоиз», дейилган.\n«Наводир» номли китобда қуйидагилар айтилади:\n«Яҳудий ёки мажусий қўшнининг боласи ёки яқини ўлиб қолса, унга таъзия билдирмоқ лозим бўлади. «Аллоҳ сенга унинг ўрнига ундан яхшисини берсин. Сени яхшиласин», дейилади».\nАқлини таниб қолган, лекин балоғатга етмаган ёш бола Исломни қабул қилса бўлиши ҳам ушбу ҳадисдан олинади.


Барча даврларнинг энг қимматбаҳо совғалари рейтинги тақдим этилди\n20:33 / 02.12.2016\nForbes барча даврларнинг энг қимматбаҳо совғалари рейтингини тақдим этди.\nБиринчи ўринни 186 каратли "Кўҳинур" олмоси эгаллаган бўлиб, бундай ноёб совға 1849 йилда Сикх давлатининг сўнгги махаражаси Далип Сингх томонидан Британия қироличаси Викторияга ҳадя этилган.\nИккинчи ўринда 1770-йилларда АҚШ мустақиллиги учун урушда Франциянинг 20 миллиард доллар (ҳозирги курсга айлантирилганда) кўринишидаги совғаси қайд этилган. Журналда таъкидланишича, бу йирик француз инқирози ва инқилобига олиб келган.\nУчинчи ўрин Cartier марваридига насиб этди. Бундай ажойиб совға 1917 йилда банк ходими Мортон Планк томонидан турмуш ўртоғига тақдим этилган. Замонавий ўлчамларга кўра, бу аёллар безагининг нархи - 20 миллион доллар.\n2003 йилда миллиардер Леонард Лаудер Метрополитен-музейга ўзининг 1,1 миллиард доллар қийматга эга санъат коллекциясини ҳадя қилган. Ушбу коллекциядан Пабло Пикассо, Жорж Брак ва бошқа таниқли мусаввирларнинг санъат асарлари жой олган. Бу рейтингнинг тўртинчи сатрида қайд этилган.\nРоман Абрамовичнинг турмуш ўртоғига аталган совғалари бешинчи поғонани забт этган: миллиардер хотинига юз миллион долларлик санъат асарларини туҳфа қилиб келади. Бунга Альберто Жакометтининг 14 миллион долларга баҳоланган ҳайкалтарошлик намунасини мисол қилиш мумкин.\nОлтинчи ўринда - актёр Ричард Бертоннинг 1969 йилда ўзининг турмуш ўртоғи актриса Элизабет Тейлорга совға қилган 68 каратли олмоси. Презентнинг замонамизга мосланган баҳоси - 6,6 миллион доллар.\nЕттинчи ўринни XVII асрда Шоҳ Жаҳоннинг ўз аёли хотирасига қурдирган Тож-Маҳал ёдгорлиги эгаллаб турибди. Мазкур қурилишга, замонавий ҳисоб-китобларга кўра, тахминан 827 миллион доллар сарфланган.\n2008 йилда ҳиндистонлик ишбилармон Анил Амбани турмуш ўртоғи, собиқ Болливуд актрисаси Тинага 34 метрли суперяхтани тақдим этган. Баъзи маълумотларга кўра, кемага 80 миллион доллар сарфланган. Бу - саккизиничи поғона.\n1908 йилда миллиардер Томас Уолш қизи Эвелиннинг турмушга чиқиши муносабати билан унга "Шарқ юлдузи" олмосини совға қилган. Уч йилдан сўнг қизининг турмуш ўртоғи унга "Ҳоуп" олмосини тақдим этган. Бу икки олмос тўққизинчи ўринга муносиб кўрилди.\nТоп-10 рўйхатини миллиардер Михаил Гуцериевнинг 2016 йилда ўғли Саиднинг тўйи муносабати билан ташкиллаштирган ҳашаматли тантанаси эгаллади.\nФИФА терма жамоалар рейтингини эълон қилишни бир ойга кечиктирди\n21:01 / 19.07.2018\nИлмий-тадқиқот фаолиятидан энг кўп даромад олган ОТМлар рейтинги маълум бўлди (инфографика)\nОлимлар сайёрамизда квадриллион тонна олмос бор бўлиши мумкинлигини маълум қилишди\n09:10 / 18.07.2018


"Ал Завра" устози: Биз "Бунёдкор"га қарши ўйинга тайёр эмасмиз » Ўзбекистон янгиликлари – Zamin.uz\n21 январь 2020, 14:05\n- Вазият ҳар хил, "Бунёдкор" БААда йиғин ўтказди. Бизнинг жамоа эса на Ироқда, на Ўзбекистонда ўртоқлик учрашуви ўтказмади. Бундан ташқари жамоамиз Ўзбекистонга иккига бўлинган ҳолда етиб келди. Уч нафар энг асосий футболчилар клубни тарк этди. Улардан икки нафари ҳужумчи эди. Аммо шунга қарамай "Ал Завра" Ироқнинг энг машҳур клуби, шу боис эртага ғалаба қозониб, ироқлик мухлисларни хурсанд қилишга ҳаракат қиламиз.\nЯнгиликлар » Спорт » "Ал Завра" устози: Биз "Бунёдкор"га қарши ўйинга тайёр эмасмиз


Орол ҳам эмас, қуруқлик ҳам - халлиг (фотожамланма)\n20:25 / 04.05.2017\nГерманиядаги Шимолий денгиз қирғоғида немислар "халлиг" деб атовчи ландшафт ҳудудлар учрайди. Бу орол ҳам, қуруқлик ҳам эмас. Халлиглар фақат сел келгандагина оролга айланади, қолган вақтда улар материкка уланган ва уларгача пиёда етиб олиш мумкин.\nФақат буни маҳаллий аҳоли ёрдамисиз, мустақил бажариш тавсия қилинмайди. Тажрибалар сел вақтида юзага келувчи оқим ҳатто профессионал спортчига ҳам қуруқликка етишга имкон бермаслигини кўрсатган.\nОдамлар маҳаллий шароитга аллақачон кўникиб қолишган ва шу боис ўз уйларини сунъий кўтармаларга қуришади.\nХаллиглар сони атиги ўнта бўлиб, улардан учтаси кимсасиздир. Уларнинг энг йиригида 100 нафарга яқин киши яшайди, қолганларида эса - 10-20 нафардан. Бу ерда сайёҳлар кўп эмас, биргина ўлкашунослик музейи ва атиги икки меҳмонхона бор. Халлигларда ҳаёт тинч кечади.\nНемислар ҳатто халлигларда яшовчи кишиларнинг руҳий ҳолатини ифодалаш учун махсус иборани қўллашади: «Reif für die Insel» ("Орол учун етилган")


UzPFL :: “Пахтакор” Садриддин Абдуллаев, Марат Бикмаев, Достон Ҳамдамов ва Санжар Қувватовни ОЧЛ-2019 учун рўйхатдан ўтказди\n22.04.2021 (ПШ, 00:00)\n21.04.2021 (ЧР, 00:00)\n20.04.2021 (СЕ, 00:00)\n13.04.2021 (СЕ, 00:00)\n24.03.2021 (ЧР, 16:15)\n23.03.2021 (СЕ, 16:15)\n23.03.2021 (СЕ, 16:00)\n22.03.2021 (ДУ, 18:00)\nБиласиз, Ўзбекистон вице-чемпиони “Пахтакор” ОЧЛ-2019 саралаши иккинчи ўтиш босқичи доирасида 12 февраль куни ўз майдонида Ироқнинг “Эйр Форс” жамоасига қарши баҳс олиб боради.\nСаралаш баҳслари анча эрта бошлангани боисдан айни кунларда АГМК ва “Пахтакор” саралаш баҳсларида қатнашувчи ўйинчиларини расмий рўйхатдан ўтказиш жараёнини бошлади. Бугун “Пахтакор” жамоаси янги мавсум олдидан ўз сафига қўшиб олган яна бир қатор ўйинчиларини рўйхатдан ўтказиш учун ариза топширди.\nХусусан, ўтган мавсумни “Локомотив” таркибида ўтказган Марат Бикмаев ҳамда Садриддин Абдуллаев “Пахтакор” аъзосига айланишди. Шунингдек, Достон Ҳамдамов ва Санжар Қувватов ҳам “шерлар” аъзолари сифатида рўйхатга олинди.\n“Пахтакор” расмийлари ҳар тўртала футболчи билан ҳам тузилган шартномаларни тақдим қилди. ПФЛ эндиликда мазкур ўйинчилар рўйхатини Осиё Чемпионлар лигаси баҳсларида қатнашиши учун ОФКга тақдим қилади.\nЎзбекистон Coca-Cola кубоги учинчи саралаш босқичида 2 та учрашув ўтказилади\nCoca-Cola Суперлига. 6-тур учрашувлари бошланиш вақтлари\n“Бунёдкор-W” – “Севинч”. Суперкубок учрашуви расмийлари\nПро лига. “Бухоро” мавсумдаги дастлабки мағлубиятни қабул қилиб олди\nБиринчи лига. 1-тур якунланди\nФутзал, 15-тур: Тўртинчи кунда қайд этилган натижалар\nCoca-Cola Суперлига. “Насаф” сафарда ғалаба қозонди\nБиринчи лиганинг янги мавсумига старт берилди\nПро лига. “Динамо”ни мағлуб этган “Хоразм” пешқадамликка кўтарилди


Ҳасан Басрий (раҳматуллоҳу алайҳ) айтадилар: - Hidoyat.uz\nАсосий саҳифа Мақолалар Ҳасан Басрий (раҳматуллоҳу алайҳ) айтадилар:\nЧоп этилди Fevral 2, 2019 Ҳасан Басрий (раҳматуллоҳу алайҳ) айтадилар:da fikr bildirishni o'chirish\nХоҳлаганча илм ўрганаверинглар. Лекин унга амал қилмагунингизча Аллоҳ сизлар учун ажр бермайди. Нодонлар ҳиммати ривоят қилиш, уламолар ҳиммати риоя этишдир.\nОлимларга бериладиган жазо – уларнинг қалбларининг ўлганидир. Қалбнинг ўлиши эса илми ва ухровий амаллари бўлатуриб, дунёвий ниятлар кетида юрганидир.\nИлм талаб қилинглар, фақат илмни ҳилм (мулойимлик) ва виқор билан яширинглар.\nОлимлар қаламларининг сиёҳи шаҳидлар қони билан ўлчанади. Шунда олимлар қаламларининг сиёҳи шаҳидлар қонидан оғир келади.\nОлимлар юлдузларга ўхшайди. Агар кўриниб турса, одамлар улар билан йўл топишади. Агар кўздан йўқолиб, зулматда қолсалар, қаёққа юришни билмай ҳайрон қолишади.\nЯхши гап – амри маъруф, наҳий мункар, илму авф, кечирим ва ширин сўзлардан иборатдир.\nСўз амал билан дуруст бўлади. Амал ва сўз ният билан дуруст бўлади. Сўз, амал ва ният суннат билан дуруст бўлади.\nАгар мунофиқларнинг гуноҳлари ер юзидаги ўсимликлар сингари бўлсайди, оёқ босишга жой тополмасдик.\nМўмин ўз нафсининг ҳокими бўлмоғи керак.\nФикр – яхшилик ва ёмонликларни кўрсатадиган оина.\nКимнинг каломи ҳикмат бўлмаса, у лағвдир, кимнинг сукути тафаккур бўлмаса, у саҳвдир, кимнинг назари ибрат бўлмаса, у лаҳвдир (ўйиндир).\nБир соатлик тафаккур кечаси билан қоим туришдан яхшироқ.\nОқиллар зикрдан тафаккурга, тафаккурдан зикрга ўтадилар. Қалбларининг гапиришини талаб қиладилар. Ва ниҳоят қалблари ҳикматли сўзларни айта бошлайди.\nДунёни қидириб охиратини топганни кўрмадик, лекин охиратини қидириб, дунёсини топганларни кўрдик.\nАллоҳ бандаси учун бирон яхшиликни ният қилганда, унга бойлик беради, у тугагач, яна беради. Агар бандасининг назарида бу дунёлик ҳақир кўринса, унга аҳамият бермаса, Аллоҳ янада мўлроқ беради.\nОдамзод уч нарсага афсусланиб бу дунёдан ўтади: тўплаган моли ва бойлиги билан тўймайди, орзуларига эришолмайди, охират ҳаёти учун ҳозирлигини қилолмайди.\nПулни ўйлаб сарф қилмоқ ярим фойдадир.\nЗиқналик қилманглар, акс ҳолда сизларга торлик қилинади.\nЯхши қўшни сенга зиён ва ташвиш етказмайдиган қўшни эмас (аслида бундай қўшни ҳам яхши), балки сенинг ёмонлигингга чидаб яшаётган қўшнидир.\nТўртта нарса кишининг мурувватидан: тилининг ростгўйлиги, биродарларининг хато-камчиликларини кечириши, аҳли замонининг таниқли кишисига саховат қилиши, таниш ва қўшниларга озор беришдан тийилиши.\nҲаммомга икки изор билан кириш дуруст. Биринчи изор аврат учун, иккинчиси – кўз учун, яъни кўзини одамларнинг авратидан тўсиш учун.\nБиродарларимиз биз учун аҳли оиламиздан ҳам қимматлироқдир. Чунки аҳлимиз бизга нуқул дунёни эслатади, биродарларимиз эса – охиратни!\nХотинининг нафсоний орзуларига бўйсунган ҳар бир эркакни Аллоҳ жаҳаннам оташига отмай қўймайди.\nКиши аҳли аёлига ишлатиш учун қарз сўраб, кейин уни узишга ҳаракат қилса-ю шу қарз билан вафот этиб қолса, Аллоҳ таоло унинг даъвогарларини рози қилади.


18:00 / 31.05.2020 10198 pdf Ўқиш режими + -\n«Одам ва Мусо алайҳиссалом Робблари ҳузурида тортишиб қолдилар. Бас, тортишувда Одам Мусодан ғолиб келди. Мусо:\n«Аллоҳ сени Ўз қўли билан яратган, ичингга Ўз руҳидан пуфлаган, фаришталарини сажда қилдирган, жаннатига жойлаган, сўнг ўз хатоинг ила одамларни ерга туширган Одам сенмисан?» деди.\n«Аллоҳ Ўз пайғамбарлиги ва каломи ила танлаб олган, ичида ҳар бир нарсанинг баёни бор лавҳларни берган ва муножот учун Ўзига яқинлаштирган Мусо сенмисан? Аллоҳ Тавротни менинг халқ қилинишимдан қанча олдин ёзган деб билдинг?» деди.\n«Унда «Одам Роббига исён қилди ва адашди», деганини кўрдингми?» деди Одам.\n«Сен Аллоҳ таоло мени яратишидан қирқ йил олдин ёзиб қўйган амални қилганимни маломат қиласанми?» деди Одам».\n«Бас, Одам тортишувда Мусодан ғолиб келди», дедилар».\nШарҳ: Бу ҳадиси шарифда энг нозик масалалардан бири бўлмиш қазои қадар масаласининг энг нозик жойларидан бири баён қилинмоқда.\nБу масала Одам Атодан тортиб, ҳатто Мусо алайҳиссаломдек улкан пайғамбарда ҳам савол пайдо қилгани ҳақида сўз кетмоқда. Бу масала ҳатто икки катта пайғамбар орасида ўзаро тортишувга сабаб бўлганлиги ҳақида баён қилинмоқда.\n«Эй Роббим, бизни ҳам, ўзини ҳам жаннатдан чиқарган Одамни кўрсат», деди. Бас, Аллоҳ унга отаси Одам алайҳиссаломни кўрсатди.\n«Сен отамиз Одаммисан?» деди. «Ҳа», деди.\n«Аллоҳ ичингга Ўз руҳидан пуфлаган, исмларнинг барчасини ўргатган, фаришталарни сажда қилишга амр қилган сенмисан?» деди.\n«Роббинг Ўз пайғамбарлиги ила танлаб олган сенмисан? Аллоҳ ҳижоб ортида туриб, сен билан Ўзи орасида махлуқотларидан элчи қўймай гаплашган Бану Исроилнинг набийси сенмисан?» деди.\n«Сен ўшани мен яратилишимдан олдин Аллоҳнинг китобида борлигини билмадингми? Ўзимдан олдин Аллоҳнинг қазоси кетган нарсада мени маломат қиласанми?» деди».\nОчиқ-ойдин кўриниб турибди, гап биринчи ҳадисни ўқиб, зоҳиран қараганда хаёлга келадиган фикр ҳақида кетаётгани йўқ. Гап Одам алайҳиссаломнинг қилган хатоси Аллоҳ у кишига мажбур қилганидан содир бўлгани ҳақида кетмаяпти. Одам алайҳиссалом ўша машъум хатони қилиб, ман қилинган дарахт мевасидан еб қўйишимда менинг айбим йўқ, демоқчи ҳам эмаслар. Уни Аллоҳ менга мажбур қилиб бажартирди, шунинг учун мени маломат қилма, демоқчи ҳам эмаслар. Гап умуман бошқа нарса ҳақида кетмоқда.\nАввало, Одам алайҳиссаломнинг ўз хатосини тан олиб, тавба қилгани маълум ва машҳур. Буни ҳамма бирдек эътироф қилади.\nҚуръони Каримда Одам алайҳиссаломнинг тавба қилишлари ҳақидаги оятлар такрор-такрор келган. Одам алайҳиссалом машъум хатони қилиб, ман қилинган дарахтнинг мевасидан едилар.\nАллоҳ: «Нима учун ман қилинган нарсани единг?!» деб итоб қилди. Ўшанда Одам алайҳиссалом:\n«Эй Роббим, Ўзинг аввалдан тақдир қилганинг учун едим. Менда айб йўқ», демади. Балки:\n«Эй Роббимиз, биз ўзимизга зулм қилдик. Агар Ўзинг бизни мағфират қилмасанг, бизга раҳм қилмасанг, албатта зиёнкорлардан бўламиз», деди.\nБиз ўрганаётган ҳадисда гап Одам алайҳиссаломнинг хатосини тан олмасдан, унга қадарни рўкач қилаётгани ҳақида кетмаётгани шундан. Ундай бўлса, гап нима ҳақида кетмоқда?\nУшбу мавзудаги ҳадисларни ўрганиб чиқсак, қуйидагилар маълум бўлади: Мусо алайҳиссалом ўз даврларида кўп машаққатларни чекдилар. Ўзларидан бошқа одам фарзандлари ҳам қийинчилик ичида яшаётганларини кўрдилар. Айниқса, Бану Исроилнинг Фиръавн зулми остида азоблар чекаётганига жонли гувоҳ бўлдилар. Албатта, «Бу машаққатлар, қийинчиликлар, азоб-уқубатларнинг сабаби нима?» деб ўйлаганлар. Охири бориб, «Одам жаннатдан қувилмаганда, шу нарсалар бўлмасмиди?» деган фикрга ҳам келганлар. «Ҳамма балонинг боши Одам Ато содир этган биринчи хатода», деган хаёлга борганлар.\nШунинг учун ҳам Аллоҳ таолога мурожаат қилиб: «Эй Роббим! Менга бизни ҳам, ўзини ҳам жаннатдан чиқарган Одамни кўрсат», деганлар. Сўнгра Аллоҳ таоло у зотга оталари Одам алайҳиссаломни кўрсатган ва ораларида мазкур тортишув бўлиб ўтган. Тортишувни диққат билан ўргансак, кўп нарса маълум бўлади.\nМусо алайҳиссалом инсониятнинг машаққат чекишини Одам алайҳиссаломга юкламоқчи бўлмоқдалар: «Агар сен ўша машъум хатони қилмаганингда, инсоният жаннатдан чиқмай юраверар эди, бунчалик қийинчилик, азоб-уқубат ва машаққатлар бўлмас эди», демоқчи бўладилар. Одам алайҳиссалом эса инсониятнинг дунёга келиши ва мазкур ҳолатда яшашига ўз хатоларининг алоқаси йўқлигини исбот қилмоқчи бўладилар.\nАллоҳ таоло Одам алайҳиссаломнинг хатоси туфайли бу одамларни яратгани йўқ. Инсонларнинг бу шаклда яшашини тақдир қилгани йўқ. Бу нарса олдиндан белгилаб қўйилган эди. Одам алайҳиссалом тортишувда шу далилни келтирдилар. Мусо алайҳиссалом ҳам бунга қаноат ҳосил қилдилар. Шу тариқа Одам алайҳиссалом Мусо алайҳиссаломни енгдилар.\n1. Одам ва Мусо алайҳиссалом ораларида Аллоҳнинг ҳузурида тортишув бўлгани.\n2. Аллоҳ таоло Одам алайҳиссаломни Ўз қўли билан яратгани.\n3. Аллоҳ таоло Одам алайҳиссаломга Ўз руҳидан пуфлагани.\n4. Аллоҳ таоло Одам алайҳиссаломга фаришталарини сажда қилдиргани.\n5. Аллоҳ таолонинг Одам алайҳиссаломни жаннатга жойлаштиргани.\n6. Сўнгра одамларни ерга туширгани.\n7. Аллоҳ таолонинг Мусо алайҳиссаломни Ўз пайғамбарлиги ва каломи ила танлаб олгани.\n8. Аллоҳ таолонинг Мусо алайҳиссаломга ҳар бир нарсанинг баёни ёзилган лавҳалар бергани.\n9. Аллоҳ таолонинг Мусо алайҳиссаломни Ўзига яқинлаштириб, муножот қилгани.\n10. Аллоҳ таоло Тавротни Одам алайҳиссаломнинг яратилишидан қирқ йил олдин ёзганлиги.\n11. Тавротда: «Одам Роббига исён қилди ва адашди» деган ёзув борлиги.\n12. Инсонни унинг дахли йўқ нарсада маломат қилиб бўлмаслиги.\n13. Тортишув пайтида бир-бирининг яхши фазилатларини эслатиш маъқуллиги.\n14. Одам алайҳиссалом Мусо алайҳиссалом билан бўлган тортишувда ютиб чиққанлиги.\nУшбу ҳадиси шарифни ўрганиш давомида кўпгина ҳикматлардан хабардор бўлдик. Жумладан, бир мавзу бўйича биргина ҳадиснинг зоҳирига, сиртига қараб ҳукм чиқариш хатарли эканини яхши тушуниб олдик.\nБиз ўрганган ушбу ҳадиснинг сиртидан ҳукм чиқарган кўпчилик нобакорлар қадимдан: «Одам қадарни рўкач қилиб кўрсатиб, Мусони енгди, биз ҳам гуноҳимизни ихтиёримиз билан қилаётганимиз йўқ, Аллоҳ тақдиримизга ёзган экан, қандай қиламиз», деган баҳона қилиб келган эканлар. Аслида эса Одам алайҳиссалом ўзида бутун инсониятнинг бахтсизлиги учун жавобгарликни инкор этган, бу нарса Аллоҳнинг азалдан белгилаб қўйган илми асосида бўлаётганини айтган эканлар. Аммо биринчи хатога йўл қўйган чоғларидаёқ, эътироф этиб, тавба қилганлар. Аллоҳ таоло у зотнинг тавбаларини қабул этган.\n«Демак, – дейди аввалги уламоларимиз, – инсон ўз касбига жавобгар, у Аллоҳнинг амри билан бўлган ва ўзининг дахли йўқ нарса учун маломат қилинмайди. Оламнинг мавжудлигига ва унда одамларнинг тарқалганига Одам алайҳиссаломнинг хатолари сабаб ҳам эмас, одамларнинг машаққатларига у зот жавобгар ҳам эмас».\nRayhona 23:18 / 01.06.2020\nҲар бир нарса тақдирда битилганлигини яна бир бор эслатди. Бòлган ишларда бировни айблашдан эхтуёт бòлишимиз кераклигини билдим.\n15:05 / 01.07.2017 2025\n15:15 / 01.07.2017 2264\n1616 10:30 / 11.12.2018\nФаришталарни чарчатиб қўйдинг\nБир киши ҳаж қилди. Ҳаж амаллари тугагач, юртига қайтиш олдидан Каъбанинг эшиги олдига келиб, .Аллоҳга ҳамд бўлсин, У Зотнинг биз биладиган ва билмайдиган барча давоми...\n3860 11:19 / 15 апрель\n2700 16:06 / 15.11.2018\n1776 17:00 / 23 январь